text:
Kulimale 3 iloli lingena endliniComment on this story
NONTUTHUKO NGUBANE
UTHWELE kanzima umndeni ongenelwe yiloli elithutha udoti emzini wawo e-Edendale, eMgungundlovu, ngempelasonto izingane zakhona izolo zagcina zingakwazanga ukuya esikoleni.
Iloli kuthiwa liphaphalaze emgwaqweni langena endlini ebinabantu abathathu nengane (3) elimele kulesi sehlakalo.
Umndeni wakwaGwagwa usagobe amadlangala endlini yodaka engumjondolo emuva kwalo muzi.
Umnikazi womuzi, uNkk Nomzamo Gwagwa, utshele Isolezwe ukuthi baphazamiseke kakhulu ngesigameko ngoba nezingane zakhe azikwazanga ukuya ezikoleni ngenxa yokuvaleleka kwezingubo zesikole nezincwadi.
“Kuvaleleke yonke into okunye kulahlekile. Izincwadi zokufunda zezingane kazitholakali, umfaniswano wesikole nezicathulo zivalelwe wudonga. Siphume nesikugqokile manje asikwazi ukungena endlini ngoba iyingozi,” kusho uNkk Gwagwa.
Imoto encane ebipake eduze komnyango nayo ilimale yaphela.
UNkk Gwagwa naye uthe uphoqelekile ukuthi angayi emsebenzini izolo ngenxa yalesi simo.
“Kunzima kakhulu ngoba simbondelene nezingane ezingu-10 kule ndlu encane. Ngendlela isimo esibheda ngayo nengqondo yami sengathi ayithathi kahle kulolu daba ngoba angazi yikuphi okumele ngikwenze,” kusho yena.
Umkhandlu kamasipala waseMsunduzi usuwuhambelile lo mndeni ukuzohlola umonakalo.
“Umasipala usithembisile ukusilungisela umuzi noma ungazange uyiphathe eyemoto. nayo ngiyethemba bazoyilungisa,” usho kanje.
Kuthintwa okhulumela umasipala, uNkk Nqobile Madondo, uthe ucela ukuthunyelelwa imibuzo nge-email ukuze akwazi ukucacisa ngabazokwenza njengomasipala.
Umshayeli waleli loli nababili abebephakathi baphuthunyiswe esibhedlela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
Kuzolahleka imisebenzi emapulazini
2013-02-07 08:10
Johannesburg - Babalelwa okungenani ku-2 000 abasebenzi basemapulazini esebenikezwe izincwadi ezibazisa ngokuphelelwa ngumsebenzi, kusho umbiko weBusiness Day ngoLwesine.
Lokhu kulandela ukuthi kubekwe iholo eliyisiqalo ekumele liholelwe abasebenzi.
Iphephandaba libike ukuthi abahlaziyi bayizinkulungwane abanye abasebenzi abangase balahlekelwe yimisebenzi uma sekuqala ukusebenza komthetho wokuthi abasebenzi baholelwe okungenani u-R105 ngosuku, kusukela ngoMashi.
UNobhala we-Agricultuiral Machinery Association uJim Rankin
utshele iBusiness Day ukuthi kulindele ukuthi abalimi babhekisise izinto ezingabasebenzela kulandela imibhikisho yokufuna amaholo aphezulu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA

robotstxt: allowed

filter: keep


text:
Luzothatha izinyanga uphenyo lwaseMarikana
2012-09-21 14:02
Pretoria – Uphenyo mayelana nesehlakalo sokudubula esenzeka emayini yaseLonmin, eMarikana, eNorth West, luzophothulwa zingakapheli izinyanga ezine, kusho uNgqongqoshe wezobuLungiswa, uJeff Radebe ngoLwesihlanu.
"UMengameli uJacob Zuma unike ikhomishana imibandela okuzoqhutshwa ngaphansi kwayo uphenyo, njengokuthi luphothulwe zingakapheli izinyanga ezine kusuka ngosuku ezoqala ngalo ukuphenya."
URadebe ubetshela izintatheli ePitoli.
Ngo-Agasti, uZuma wamemezela amalungu amathathu azoqhuba uphenyo ngodlame lwaseMarikana okwabulawa kulo abantu abangu-44.
Uphenyo luzohlanganisa ukuphenya ukuthi iLonmin yenza okufanele yini ngemuva kwezinsongo zodlame emagcekeni ayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuvalwe ithuluzi lokuhlolela igciwane le-AidsComment on this story
UNGQONGQOSHE wezeMpilo kuzwelonke, uDkt Aaron Motsoaledi (osesithombeni), uselivalile ithuluzi lokuhlolela igciwane lengculazi elibizwa nge-SD Bioline.
Lezi zindaba zivele izolo kanti uMotsoaledi uvale leli thuluzi emuva kokuthola ukuthi inhlangano eyengamele ezempilo emhlabeni, i-World Health Organisation, ithi malingasetshenziswa.
Izolo uMnuz Fidel Radebe okhulumela uNgqongqoshe wezeMpilo akazange asho ukuthi mangaki amathuluzi asekhishwe wuhulumeni kulawo angu-4.5 million ayethengiwe.
Uthe la mathuluzi abengakafinyeleli kuzo zonke izifundazwe kanti ngoLwesihlanu bazobe sebazi ukuthi yiziphi ezinawo.
UMnuz Jabulani Sikhakhane obhekele uMnyango wezeziMali utshele abezindaba ukuthi kusaphenywa ukuthi ithenda yokuthenga la mathuluzi abiza u-R22.5 million yakhishwa kanjani.
I-Democratic Alliance ithe ukuthengwa kwala mathuluzi kubeka abantu bakuleli engcupheni njengoba livele linabantu abangaphezu kuka-5 million abaphila ne-HIV.
“Uma silwa nokubhebhetheka kwe-HIV sigqugquzela abantu ukuba bazazi isimo sabo sezempilo, manje bazozazi kanjani uma amathuluzi ebuyela emuva? Kufanele ungqongqoshe aphendule ngalokhu kuthengwa kwamathuluzi nokubeka abantu bakuleli engcupheni,” kusho uNkk Patricia Kopane we-DA.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngizizwa ngihloniphekile - Ramaphosa
2012-12-21 12:12
Bloemfontein - IPhini likaMengameli we-ANC uCyril Ramaphosa ngoLwesihlanu uthe uyakujabulela ukuba yingxenye yobuholi obuphezulu beqembu.
“Bengibheke izinto zami kuphela, bengingakulindele ukukhethwa,” usho kanje esidlweni sasekuseni esihlelwe yiThe New Age eBloemfontein.
“Ngisamukele isicelo samalungu e-ANC sokusiza umengameli.
Ukuthe akukuhle ukuthi kuthiwe kulindilwe lukhulu kuyena ngesikhundla sakhe esisha.
“Kubi ukubeka ithemba kumuntu. I-ANC ayisebenzi kanjalo sisebenza sonke njengabaholi."
URamaphosa ungene esikhundleni sikaKgalema Motlanthe ngoLwesibili engqungqutheleni ye-ANC eMangaung.
URamaphosa washiya phansi ezombusazwe ngo-1997 ngesikhathi esengena kwezamabhizinisi ngokuphelele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuyabheda emaphoyiseni aseKhayelitsha
2012-11-12 14:02
Cape Town - Umbiko okhishwe ngamaphoyisa aseKhayelitsha, eKapa, uthi lo mbutho usufana nofile njengoba kunezinga eliphezulu lokungaziphathi kahle kwabasebenzi, ukuphutha emsebenzini kanye nokungaphenywa ngendlela kwamacala abantu.
Umbiko uthi esikhathini esiyizinyanga ezingu-14, bangu-78 abantu asebebulewe, lesi sibalo siphindeke kane kuleso esikade sihlawumbiselwa.
Bangu-656 abasebenzi eziteshini ezintathu ezikhona, esikhathini esingunyaka, zingu-701 izikhathi, abasebenzi abathize bebizelwa ngaphamnbi kwekomidi lokuqondisa izigwegwe, laba basebenzi bahlanganisa namaphoyisa asezikhundleni.
Umbiko uqhubeke waveza ukuthi kukhona ababoshwa baphinde badedelwe bengakaze bathweswe amacala, kunjalo izitatimende zofakazi kanye nabamangali azibhalwa phansi.
Konke lokhu kuvezwe yithimba elaqokwa nguKhomishana wamaPhoyisa kuzwelonke uRiya Phiyega, owacela ukuthi kuphenywe amaphoyisa aseKhayelitsha, kulandela imibiko ethi kukhona ukungaboni ngasolinye phakathi kwawo nomphakathi.
NoNdunankulu waseWestern Cape uHelen Zille naye ubefuna kube nalolu phenyo, nolugcine ngokumiswa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kutholakale isidumbu sozithwele eKapa
2012-08-31 10:00
Cape Town - Kutholakale isidumbu sowesifazane ozithwele sidindilizile endaweni evulekile e-Atlantis, eKapa, kusho imibiko yangoLwesihlanu.
Iphephandaba iDie Burger libike ukuthi owesifazane oneminyaka engu-38 ubudala, kutholakale isidumbu sakhe ngezuthuba zawo-09:30 ngoLwesine.
Isidumbu sitholakale phakathi kwemigwaqo u-Elk noFreemont.
Kukholakala ukuthi lona ubezithwele, akukho muntu oseboshiwe ngalokhu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ubenekhono umhleli oshonile - Umbiko
2012-07-02 14:01
Johannesburg - Kudlule emhlabeni uqweqwe lwentatheli eyake yasebenza njengomhleli wezindaba ephephandabeni iSowetan, kusho imibiko yangoMsombuluko.
UBongani Keswa, 48, udlule emhlabeni ngemuva kokushikiliswa wumdlavuza, ushonele esibhedlela iCharlotte Maxeke Johannesburg
Academic Hospital, ngesithuba zawo-19:00 ngeSonto.
UKeswa wake wasebenza njengomhleli wephephandaba iSunday World.
"Enye yezinto ezihlezi obala ngoBongi, yikhono lakhe abelibonakalisa emsebenzini," kusho isikhulu sakwa-Avusa, esiphinda sibe ngusihlalo we-SA National Editors' Forum (Sanef), uMondli
Makhanya.
"Ubenobunyoninco bokusebenzisa amagama," kusho uMakhanya.
UMakhanya uthe uKeswa ubezinikele kangangoba waze waqhuba izifundo zakhe ngoba elwela ukwenza kangcono umsebenzi wakhe.
– Landela IzindabaNews24 kuTwitter (@IzindabaNews24).
- SAPA


text:
I-NUM yayazi ukuthi abasebenzi abaneme - Marikana
2013-02-01 14:03
Rustenburg - Inyunyana yabasebenzi iNational Union of Mineworkers, yazi ukuthi abasebenzi abathokozile ngamaholo abo, kusasele isikhathi esiyinyanga ngaphambi kokuthi kubanjwe isiteleka esaba nodlame.
Lokhu kuvele njengoba kuqhubeka ukulalelwa kobufakazi ngaphambi kweKhomishana kaFarlam, ephenya ngalokhu okwenzeka emayini yaseLonmin, eMarikana.
"Yebo, ngiyavumelana nawe," kusho umengameli we-NUM uSenzeni Zokwana.
UZokwana ubephendula ummeli osohlangothini lwamaphoyisa u-Ishmael Semenya, obuze ukuthi inyunyana yayazi yini ukuthi abasebenzi abanelisekile ngamaholo.
USemenya ufune ukwazi ukuthi kungani inyunyana ingalalelanga izikhalo zabasebenzi.
"Kodwa nje kwase kunomoya ongemuhle owawuvele usuvunguza phakathi kwabasebenzi nenyunyana," kusho uZokwana.
UZokwana uthi abasebenzi babekholwa ukuthi bangazibambela bona mathupha izingxoxo ngamaholo abo, uthi bakhuluma nabaqashi babatshela ukuthi abafuni ukumelwa yi-NUM.
"Ayikho indlela inyunyana eyayingenza ngayo abasebenzi bengafuni ukukhulunyelwa."
Mhlaka-16 Agasti, abavukuzi basemayini abangu-34 badutshulwa babulawa, kwathi abanye abangu-78 balinyazwa ngamaphoyisa.
Esontweni elandulela leli, kwabulawa abanye abayishumi abahlanganisa amaphoyisa amabili nonogada ababili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Okuphathelane le Voice of America-VOA:
Umsakazo we Voice of America, oqale ukuya emoyeni ngomnyaka ka 1942, ngumsakazo osakaza ngendlela ezinengi nengi zakulezi nsuku ezigoqela iradio itelevision lebulenjini, emhlabeni jikelele njalo uphathiswa ngemali nguhulumende weMelika phansi kweboard ye Broadcasting Board of Governors. IVOA isakaza okwamahola angaba yinkulungwane ele ngxenye - 1,500 isakaza izindaba, ulwazi ngokuphila kwabantu emhlabeni jikelele, imfundiso, inhlelo zamasiko atshiyeneyo, maviki wonke, nsuku zonke kubalaleli abasemhlabeni jikelele abangaba yizigidi ezilikhulu lamatshumi amabili lanhlanu - 125 million.
Okuphathelane le Studio 7 Ndebele:
IStudio 7 Ndebele ye Voice of America isakaza ngolimi lwesiNdebele ise Washington DC eMelika, ikwethulela izindaba eziphathelane lokwenzakala eZimbabwe, ezimqotho njalo zisanda kwenzakala. IStudio 7 Ndebele iqale ukusakaza ngomnyaka ka2003, yakhwaza lazwakala ilizwi eZimbabwe lemazweni angomakhelwane. Uhlelo lwethu luphuma emoyeni nsuku zonke lusethula indaba ezitshiyeneyo. Kusukela ngoMvulo kusiya ngolweSine sisakaza okwemizuzu engamatshumi amathathu. Kusukela ngolweSihlanu kusiya ngeSonto uhlelo lwethu luyimizuzu engamatshumi amabili.
Siphatha indaba zezombusazwe, ezamasiko, ezempilakahle, ezokuzilibazisa, ezemidlalo, ezamalungelo kazulu lokunye okunengi okuphathelane lenhlalakahle kazulu weZimbabwe. Lilakho ukusithola njalo ebulenjini ikakhulu labo abahlala kwamanye amazwe. IStudio 7 Ndebele luhlelo ongalwethemba ukukwethulela indaba ezimqotho ngolimi lwesiNdebele, oluphethwe yizizalwane zeZimbabwe.


text:
IGibhithe neHammas bafinyelele esivumelwaneni
2011-06-08 11:32
Gaza City - Umngcele iRafah ophakathi kweGibhithe neGaza Strip uvuliwe ngoLwesithathu, nokuqeda ukungaboni ngaso linye phakathi kwezikhulu zaseGibhithe nezaseHammas nokuholele ekutheni lomngcele uvalwe izinsuku ezine.
Esitatimendeni, lowo oyimenenja yomngcele eHammas, u-Ayub Abu Shaar, uthe lo mngcele uvulwe emuva kwesivumelwane phakathi kwabo neGibhithe.
"Lo mngcele usebenza ngokujwayelekile namhlanje," enezezela.
Lo mngcele wavalwa ngoJuni 4, ngesikhathi izikhulu zaseGibhithe zimemezela ukuthi uvalwe.
Izikhulu zasePalestine eziseGaza zakhala ngokuthi azizange zaziswe kusenesikhathi ukuthi lo mngcele uzovalwa.
- Sapa - AFP


text:
ITopiya ilahle ngecala abashomene ne-Al Qaeda
2013-01-01 15:50
Addis Ababa - Inkantolo e-Ethiopia, ilahle ngecala abantu abayishumi ekutholakale ukuthi banobudlwelwano neqembu lamaphekula i-Al-Qaeda.
"Sibathole benamacala," kusho iJaji uBahru Darcha.
Laba bahlanganisa noyedwa odabuka eKenya, baboshwa ngenyanga ka-Epreli, bethweswa amacala ngaphansi komthetho ngamaphekula.
Bekungokokuqala izwe laseTopiya liqula icala elihlobene ne-Al-Qaeda.
Bonke abasolwa balivumile icala, ngaphandle kowaseKenya, bonke kulindeleke bagwetshwe mhlaka-15 Januwari.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uphinde waboshwa ngelokubulala uyise
2012-11-21 10:01
Pietermaritzburg - Indoda, 29, eyabekwa icala lokubulala uyise ivele kancane eNkantolo yeMantshi yaseMgungundlovu, kulandela ukuhoxiswa kwaleli cala emasontweni amabili edlule.
UThabani Ngubane, wakwaMnyandu endaweni yaseVulindlela, uzofaka isicelo sebheyili ngoNovemba 30.
UNgubane usolwa ngokubulala uyise, uSkhwebu Allan Ngubane, 68, kulandela ingxabano ababa nayo ngo-Okthoba 29.
Kuthiwa uNgubane omdala wangenelela ngesikhathi indodana yakhe ishaya ngempama umzala wayo, neyabe isimdubula.
Indodana yaboshwa yase iphinde iyadedelwa ngemuva kokuhoxiswa isikhashana kwaleli cala.
Iphinde yaboshwa ngempelasonto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Ikhansela le-ANC lihlala bhusende - DA
2012-11-27 14:02
Johannesburg - Ikhansela le-ANC eGoli kuthiwa lihlala ngaphandle kokurenta esikhungweni esihlala onesi ngemuva kokuphoqwa nguMnyango wezeMpiklo eGauteng ukuba lisule emsebenzini, kusho iDA ngoLwesibili.
Ilungu lePhalamende kuDemocratic Alliance uJack Bloom uthe uNokuthula Xaba usehlale kule ndawo izinyanga eziyisishiyagalolunye engakhiphi ngisho indibilishi.
"Lokhu kuvezwe nguNgqongqoshe wezeMpilo eGauteng uHope Papo ngesikhathi ephendula imibuzo esiShayamthetho eGauteng," esho esitatimendeni.
"Ngokombiko kaPapo, usebenzisa amakamelo amathathu kulesi sikhungo sonesi."
Okhulumela uMnyango eGauteng uSimon Zwane uthe uyavuma ukuthi uPapo ukhiphe le mininingwane ngoXaba.
UBloom uthe ukubuza kwabo kusizile njengoba uXaba ezokhishwa kulesi sikhungo aphinde akhokhe yonke imali ayikweletayo yerenti.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Owesifazane usolwa 'ngokudayisa' umshana
2013-01-18 10:03
Cape Town - Osebenza ngokudayisa umzimba uvele eNkantolo yeMantshi yase-Atlantis ngezinsolo zokuvumela owesilisa ukuthi anukubeze umshana wakhe bese ethola imali, ngokusho kombiko wangoLwesihlanu.
Iphephandaba iDaily Voice libike ukuthi lo wesifazane, 23, uvele kule nkantolo ngoLwesine ngamacala okucija ingane ngezocansi.
Icala lihlehliselwe uJanuwari 25.
Abashushisi bathi lo wesifazane waheha abashana bakhe bamantombazane, abaneminyaka engu-10 nemithathu ubudala, ngenyanga eyedlule.
Umama wabantwana uthi indoda yabe isilinde ngaphansi kwebhuloho no-R200 ukuze ithole ithuba lokubhucabhuca ingane, 10, le enye ibuka.
"Kuthiwa lo wesifazane osolwayo usebenziza isidakamizwa i-tik (methamphetamine)," kusho umama.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Imisakazo yomphakathi igubhe uJuni 16Comment on this story
SIZWE BLOSE
IMPELASONTO esiphuma kuyo beyigcwele imicimbi ehambisana nemigubho kaJuni 16 kanti nemisakazo yomphakathi igubhe lolu suku ngemidlalo yebhola KwaMashu, ePrincess Magogo Stadium. Kule misakazo bekukhona iVibe FM, iNanda FM, Mgungundlovu FM neMbokodo FM. Abantu abebegcwele kule nkundla batshelwe ngesehlakalo nangomlando owaholela kulolu suku, ngemuva kwalokho kube sekuqala imidlalo elandelwe yisigubhu ebesidlalwa abanye bo-DJ abasakaza kule misakazo. Abantu bayijabulelile le midlalo yize kunalabo abebekhombisa ukuthi bona abazi ukuthi kwenzekani ngalolu suku futhi kungani libe yiholidi, kodwa bakhona labo abebebalekelela ngolwazi. Lo mcimbi uqale ekuseni, iVibe FM iyona egcine ithathe indebe ngokuhlula uMgungundlovu FM. Okufike kwagqama ukuthi abantu abasha abebehambele lo mcimbi bebegqoke umfaniswano obekuwuphawu lokukhumbula isehlakalo sokubulawa kwezingane zesikole eSoweto. ULucky Dlamini ongumphathi weVibe FM, uthe umcimbi uhambe kahle kakhulu, into abayithokozele kakhulu kube ukuhlangana kwemisakazo yomphakathi nokuyinto engavamisile ukwenzeka. “Sinethemba elikhulu lokuthi nangonyaka ozayo sizolugubha ngokuhlanganyela lolu suku, futhi kuningi okuzokwenzeka njengoba bekhombisile abalandeli bethu ukuthi basithanda kakhulu uma sihlangene,” kuchaza uLucky. Uphethe ngokuthi ngokuzayo bazozama ukuthi ibe khona yonke imisakazo yomphakathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uchitha amahemuhemu nge-albhamu yakhe uT’zozoComment on this story
SIZWE BLOSE
UMCULI wekwaito osengusomabhizinisi uthe yizimfamona ezisabalalisa amahemuhemu okuthi i-albhamu yakhe izoqalwa phansi.
UThokozani Zulu odume ngelikaT’zozo uthe yena akayazi indaba yokuthi i-albhamu yakhe kumele iqalwe phansi, wathi akwaziyo ngukuthi yinye ingoma okumele ayiphinde ayicula noTuki ngoba ayiqophekanga kahle.
“Njengamanje ngiseGoli ngilinde uTuki ukuze siphinde sifake amaphimbo ethu engomeni eyodwa hhayi kwi-albhamu yonke,” kucacisa uT’zozo.
Uthe uyiqedile i-albhamu futhi wenze izingoma eziningi kunalezo ebezilindelekile.
“Osekusele ngukuthi iKalawa (Jazzmee) iyilalele bese iyasho ukuthi izophuma nini,” kuchaza uT’zozo.
Uthe ingoma yokuqala ethi Power To The Women bazoyikhipha kule nyanga njengoba kuyinyanga yabantu besifazane kwazise ikhuluma ngabo.
Udalule ukuthi le ngoma uyenze noShota kanti isiqalile ukuzwakala emsakazweni njengoba u-Oscar “Oskido” Mdlongwa weKalawa ophinde abe ngumsakazi kwiMetro FM eyidlalile ohlelweni lwakhe oluba njalo ngoMgqibelo kulo msakazo.
UMandla ‘Spikiri’ Mofokeng ongomunye wabaqondisi beKalawa okuqopha kuyona uT’zozo uthe kuseva ukuthi baphume nenyanga abazokhipha ngayo le albhamu kaT’zozo.
“Lo mculi usaqopha, i-albhamu ayikakapheli, yingakho ngithi kunzima ukuthi siqhamuke nosuku noma nenyanga ezophuma ngayo,” kusho uSpikiri.
Ngesikhathi ebuzwa ukuthi angahlawumbisela yini ukuthi izophuma kulo nyaka noma ngonyaka ozayo, uSpikiri uthe noma kanjani izophuma kulo nyaka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
URosslee akalilahlile ithemba
2012-12-19 12:41
Durban - Umqeqeshi waMaZulu uCraig Rosslee ukholelwa ukuthi ikhefu lePremiership ngenxa yemidlalo ye-Africa Cup of Nations ngoJanuwari lizofika ngesikhathi esihle njengoba bezothola ukuzilungiselela kahle.
URosslee, owaqokwa ngoNovemba 30, wehlulwe okokuqala ngoLwesibili.
"Siyalamukela ikhefu," kusho uRosslee kulandela ukwehlulwa.
"Ikhefu lizosinika isikhathi esanele sokuzilungiselela.
"Amasonto amahlanu yisikhathi esanele sokuzilungiselela kahle, kanti uma ngingakwazi ukudlulisa umyalezo kubadlali nabo bakuqonde engikufunayo, sizokwenza kahle."
IKaizer Chiefs ezihola phambili kuPremiership ishaye uSuthu ngo 2-0 eFNB Stadium.
Amagoli ashaywe nguMatthew Rusike ngesiwombe sokuqala noBernard Parker ngesiwombe sesibili, yiwo anqobise Amakhosi, kodwa uRosslee uthe ugculisekile ngendlela abadlali bakhe abadlale ngayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Linyukile inani labashone engozini eNdiya
2011-07-11 13:24
Fatehpur - Abethimba lezokutakula basebenze kanzima ngesikhathi bezama ukuhlenga abantu kulandela ingozi yesitimela eyenzeke enyakatho neNdiya, nalapho kushone khona abantu abangu-67.
Izidumbu ebezimbozwe ngezindwangu ezimhlophe bezikele phansi eduze kwesitimela, njengoba amalungu emindeni abemi izixongololo ngenhloso yokuzofanisa izihlobo zawo.
Inani labashonile kulindeleke ukuthi linyuke njengoba kusaqhubeka ukuthungathwa kwezisulu, kusho uColonel Amarjit Dhillon, noyisikhulu sombutho osebenza ngezokutakula.
Kulesi sigameko kulimale abagibeli abangaphezu kuka-100 ngesikhathi isitimela siphuma emzileni waso edolobheni iFatehpur.
– Landela IzindabaNews24 kuTwitter.
- Sapa - AP


text:
Umphathintambo wezemfundo uMnu. David Coltart uthi wenze umhlangano lngolweSithathu leziphathamandla ze World Bank kanye leze United Nations Children’s Education Fund (UNICEF) eKadoma wokudinga imali yokuvulesela imfundo kwele Zimbabwe.
UColtart uthi umhlangano lo ngowokudinga imali yokusungula uhlelo lwezemfundo iMedium Term Plan ayethulele idale labampathintambo bakahulumende eleCabinet lonyaka ngoNkwenkwezi efika amabilion amane lengxenye amadollar – $4.5 billion.
Uqhubeke ethi ulethemba lokuthi iWorld Bank le UNICEF zizancedisa ukuthi ugatsha lwakhe luthole uncedo njengoba ele Zimbabwe lisehluleka ukuvuselela ezemfundo ngenxa yokuswela imali. Uthi inhlanganiso lezi ziyabancedisa ukuthi balungise ugwalo olujulileyo lokucela imali enhlanganisweni yenhlelo zemfundo iGlobal Partnership for Africa yakwele Melika.
Uhlelo lwezemfundo lwe Medium Term Plan lukhangelelwe ukuphathisa ilizwe ukuthi lenelise ukwakha izikolo ezedlula amakhulu edlula ayisikhombisa – 750, kulungiswe izindlu zokufundela ezizinkulungwane ezingamatshumi amabili lane – 24,000 kanye lokulolonga ubungcitshi bababalisi.
Umnu. Sifiso Ndlovu umqondisi we Zimbabwe Teachers Association uthe kuyabukeka okwenziwa yi World Bank le UNICEF.
Ingxoxo Esiyenze LoMnu. Sifiso Ndlovu


text:
Inhlansi yethemba kolwamatekisiComment on this story
MLUNGISI GUMEDE
KUNETHEMBA lokuthi uzothela izithelo umhlangano wanamuhla kaNgqongqoshe wezokuThutha nokuPhepha KwaZulu-Natal uMnuz Willies Mchunu nosomatekisi baKwaDukuza ngodaba lokumiswa kokusebenza kwamateksi kule ndawo.
Okhulumela lo Mnyango, uMnuz Kwanele Ncalane, uthe uma zonke izinhlaka ezithintekayo zizobambisana lolu daba lokumiswa kokusebenza kwezimoto luzoxazululeka.
“Sinethemba elikhulu ukuthi umhlangano wethu uzoba yimpumelelo nabagibeli bakwazi ukuthola izinto zokuhamba,” usho kanje.
Osomatekisi baseStanger bathathe isinqumo sokuthi bakumise ukusebenza kwamatekisi ngoba bekhala ngokuthi abanazo izimvume zokusebenza.
Izimvume zokusebenza zikasoseshini waseStanger nowaKwaMaphumulo zamiswa uMnyango ngemuva kokuthi lezi zinhlangano zatholana phezulu zibanga imizila kwashona inqwaba yabantu.
Le mpi iqale ngo-2002 yaze yaphela ngo-2005.
Kusukela ngo-2006, labo soseshini bebesebenza ngaphandle kwezimvume njengoba inhlangano yaseStanger ngeledlule inqume ukuzimisa izimoto zayo.
Ozakwabo baKwaMaphumulo bona bayaqhubeka nokusebenza yize izimbangi zabo zimile.
USihlalo kasoseshini waseStanger uMnuz Sanele Zondi usole uMnyango ngokuhudula izinyawo ekulungiseni lesi simo.
“Kufanele ngabe le nkinga kade yalungiswa kodwa ngoba uMnyango wethu awuzikhathalele izimpilo zabantu,” usho kanje.
Abantu bakule ndawo bathe sebewadubile amatekisi noma esengabuya angeke besawasebenzisa ngoba sebehlukumezeke kakhulu engekho.
Bathe bancama ukusebenzisa amabhasi nezinye izinhlobo zezithuthi kunokuthi babuyele ematekisini.
USihlalo wezinhlangano zamatekisi kwisifunda iLembe uMnuz Bongani Shamase naye uhambe emazwini kaNcalane wathi unethemba lokuthi umhlangano wanamhlanje uzophuma nesisombululo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuzophazamiseka amatekisi eKZN
2012-07-23 10:04
Durban - Kulindeleke ukuba kube nokuphazamiseka kwamatekisi futhi KwaZulu-Natal njengoba osomatekisi nabashayeli bawo bezomashela ehhovisi likaNdunankulu, uDkt Zweli Mkhize, eMgungundlovu ngoLwesithathu, kubika iDaily Sun.
UNobhala weKZN Taxi Alliance uBongani Mhlongo, uthe ukusebenza kwamatekisi kuzoma kuso sonke isifundazwe usuku lonke.
UMhlongo uthe le mashi iyisiqalo abahlose ngaso ukuba kuxoshwe ibhodi lezokuthutha esifundazweni.
Imashi izoqala eDales Park eMgungundlovu ibheke ezindlini zesiShayamthetho saKwaZulu-Natal.
UMhlongo uthe incwadi yezikhalazo bazoyinika uNdunankulu hhayi omunye umuntu.
“Siyabazwela abagibeli bethu abazosala dengwane ngenxa yemashi kodwa lokhu kungaphezulu kwamandla ethu. Njengabasebenzi bamatekisi, sesizame zonke izindlela manje sekuyisikhathi sokuba abantu abenza imithetho kwezepolitiki esifundazweni banyakaziswe."
Ibhodi lezokuthuha elikhona, elilawula imboni yethu, alazi lutho ngebhizinisi lamatekisi, kusho uMhlongo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Daily Sun


text:
Ugwetshiwe owabulala abazali
2012-12-03 12:03
Johannesbdurg - Owesilisa oneminyaka engu-24 ubudala uvele wakhihla esikaNandi ngesikhathi ethola odilikajele ababili eNkantolo eNkulu yaseTokoza, kubike iBeeld ngoMsombuluko.
NgoJuni 28, 2008, uLester Abrahams, oseneminyala engu-24 manje, waba nengxabano nobaba wakhe, wabe esemdubula wambulala ngesibhamu sohlobo lwe-9mm.
Ngemuva kwalokho washaya umama wakhe ngepayipi lensimbi washona, kubika izingane ezimbili -- umfowabo omncane nomzala wakhe.
U-Abrahams wabe esezisabisa lezi zingane ngokuthi uzozijezisa kabi iminyaka eminingi uma nje zike zathi vu ngalokhu.
Umshushisi woMbuso uDeon van Wyk utshele inkantolo ukuthi izingane zizohlala nalesi sithombe impilo yazo yonke.
UDokotela uGerard Labuschagne, oyinhloko yophika lwabapheny kweziphathelene nezengqondo, wethule ubufakazi ngoLwesihlanu bokuthi u-Abrahams ukhombise ukungaphili kahle ngokomqondo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Selidumela emasumpeni kwababulala izingane
2012-09-25 14:03
Johannesburg - Akusensuku zatshwala zibakhalele abasolwa ngokubulala izingane ezintathu ezabulawa eMookgopong, ngaseModimolle, eLimpopo kusho wona amaphoyisa ngoLwesibili.
"Uphenyo lwamaphoyisa luza kahle. Sizama ukuhlanganisa bonke ubufakazi bese kuboshwa abantu," kusho uBrigadier Hangwani Mulaudzi.
Izelamani uBafana Kekana, 9, noHosea Richard Kekana,
10, kanye nomzala wabo uJohana Kekana, 12, batholaka beshonile eMookgopong, mhlaka-18 Agasti.
Bonke babekhandwe ngamatshe babulawa, izidumbu zabo zazigcwele igazi zimbozwe ngengubo yokulala, bebulawa babesagqoke imifaniswano yesikole.
Ingane yentombazane yadlwengulwa ngaphambi kokuthi ibulawe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Akucaci ngoDorner - Umbiko
2013-02-13 07:23
Big Bear Lake - Ukuthungathwa kukalowo owayeyiphoyisa laseLos Angeles, nosolwa ngamacala amathathu okubulala ubhace emzini osentabeni ngoLwesibili nokuyilapho amaphoyisa akholelwa ekutheni uzibulalele khona.
Uqale ngokudubula ebhekise emaphoyiseni kwashona elilodwa, ngaphambi kokuzwakala kokuqhuma kwesibhamu ngaphakathi kwase kubonakala umlilo.
Kutholakale isidumbu sesishe saba ngumlotha, kanti-ke akucaci noma bekungesakhe na.
Uma lesi sidumbu kungesikaChristopher Dorner, lokho kuchaza ukuthi impela ukutholakala kwakhe kuphele ngendlela abefuna ngayo - yokutholwa efile - ejahwa ngamaphoyisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Isishaya ngonyawo olusha manje i-ShiftComment on this story
INTATHELI YESOLEZWE
BAZOFUNDA lukhulu ababukeli bohlelo lwezingxoxo oludlala emini ku-SABC 1 i-Shift njengoba selungasagcini ngokudingida izindaba ezisematheni kodwa selukhuluma ngezempilo, ukudla ngendlela nokunye okuningi.
Esitatimendeni esithunyelwe ngabadidiyeli balolu hlelo bathe angeke lusagxila ezindabeni zobumnandi, ezisematheni kuphela kwazise bafuna ukufundisa abantu uma bebukela lolu hlelo.
Bathe bazothinta izihloko zezempilo, ukudla okunezakhi mzimba nezinkinga ezibhekene nabakhubazekile.
Bathe kwezepolitiki bazobheka okwenzeka kuleli nakwamanye amazwe ase-Afrika.
Lolu hlelo olunababukeli abangu-800 000 kuya ku-1 million luzobuye ludingide indaba yama-Millenium Development Goals, okuwukuqeda ububha, izifo nokufa kwezingane ezisanda kubelethwa.
I-Shift yethulwa ngu-Aaron Moloisi noRhulani Baloyi kanti idlala njalo ngoMsombuluko nangoLwesibili.
Okuthokozelwa ngababukeli balolu hlelo wukuthi uRhulani Baloyi akaboni emehlweni ngakho-ke uma ekhuluma ngezingqinamba zabantu abakhubuzekile usuke azi ukuthi ukhuluma ngani.
U-Aaron kolunye uhlangothi ungumethuli wezinhlelo ohlonishwayo kuleli njengoba eseke wethula izinhlelo eziningi kanti ubuye abe ngumlingisi.
Useke walingisa indawo yesitabane emdlalweni owawubizwa nge-After 9 lapho ayethandana nowesilisa oshadile kodwa ophinde abe isitabane.
Bathe bazobuye bakhulume ngezingqinamba ezibhekene nabantu basemakhaya nalezo ezibhekene nabantu basemadolobheni.
Lapha kukhulunywa ngezemfundo nokuthuthukiswa kwengqalasizinda.
Yize lolu hlelo ludlala emini iningi labantu lisemsebenzini, abaningi bayakuthokozela ukuzwa ukuthi noma besemahhovisi bayakwazi ukuba yingxenye yezingxoxo ze-Shift ngokuthumela imiyalezo ezinkundleni zokuxhumana.
Uyakwazi ukuxhumana nabethuli be-Shift ku-Twitter, Facebook nangokuthumela umqhafazo.
Okunye okuncomekayo ngalolu hlelo wukuthi luyakwazi ukwakha isithombe esihle ngeNingizimu Afrika njengoba lugqugquzela abantu ukuba bathathe izwe labo futhi babe ngamanxusa ngokuphatha kahle izivakashi.
I-Shift idlala njalo ngoMsombuluko nangoLwesibili ku-SABC 1 ngo-1.30 kuya 2.30 emini bebade.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ibhekwe ngabomvu inkulumo kaZumaComment on this story
CELANI SIKHAKHANE
INKULUMO kaMengameli Jacob Zuma azobe eyethulela isizwe sonkana kusasa kubhekwe ukuthi icacise ngamathuba emisebenzi iphinde igxile kwezemfundo ikakhulukazi kwezokuqeqeshwa ngamakhono nokubuya komhlaba kubantu.
Lokhu kube imibono yabahlaziyi abehlukene abebebheka kabanzi ezinye zezinto uMengameli azogxila kuzo enkulumeni yakhe yesizwe okuzobe kungeyesine kulo nyaka selokhu athatha izintambo ngo-2009.
USolwazi Bonke Dumisa oyisazi kwezomnotho uthe okubhekwe kakhulu uhlelo olubizwa ngeNational Development Plan okuyilo oluzoba umkhomba ndlela wokuthi ingqalasizinda izothuthukiswa kanjani nanokuthi amathuba emisebenzi wona azosunguleka kanjani.
“Nakuba inkulumo yakhe ingeke yehluke kangako kulena ayenze engqungqutheleni ye-ANC eMangaung ngoDisemba kodwa okumele akucacise udaba lokuthi ngabe amathuba emisebenzi azodaleka kanjani kulolu hlelo lwengqalasizinda alumemezele enkulumeni yesizwe yangonyaka odlule.Okunye esikubhekile ukuthi amemezele izinhlelo zamathuba emisebenzi ezizohambisana nohlelo lwemfundo yezikhungo zokuqeqeshwa ngokwamakhono ama-FET, okuyiyo egqugquzelwayo kulezi zinsuku,” kusho uDumisa.
Ubesho lokhu echaza ukuthi lolu hlelo lwe-NDP yilona oluzoba umkhomba ndlela entuthukweni yasezindaweni zasemakhaya nasekutheni umnotho ungakhiwa kanjani kuzo ngoba zisadinga kakhulu uma ziqhathaniswa nezasemadolobheni.
Inkulumo kaMengameli yangonyaka odlule yagxekwa ngamaqembu aphikisayo ayekhala ngokuthi kwakungekho okutheni kuyo kodwa kwakugcwele izethembiso okwakubonakala ukuthi ngeke zifezeke. Kulesi sikhalo kwakuhlangene nodaba lwamathuba emisebenzi ayethenjiswe nguMengameli kodwa okwagcina sekuthiwa kunalokho kulahleke imisebenzi ebalelwa esigidini.
USolwazi Dumisa uthe okunye okuzoba seqhulwini udaba lwemihlomulo yentsha engasebenzi wathi kodwa nakuba kunezinhlaka ezidlelana ne-ANC ezifana neCosatu ezingahambisani nalokhu kodwa uMengameli kubhekekile ukuthi asho ukuthi kuzokwenzakani .
Umhlaziyi wezombusazwe uSolwazi Somadoda Fikeni uthe nakuba amaqembu aphikisayo engamhlasela uZuma ngodaba lwamathuba emisebenzi kodwa uhlelo lwe-NDP yilona azocasha ngalo ngoba luqukethe konke ekutheni amathuba emisebenzi azodaleka kanjani futhi olokuqala ngqa ukuthi lubekhona.
“Ngaphandle kwalokho ezinye izinto angazithinta enkulumeni yakhe ezibhekwe kabanzi udaba lwentuthuko yaseNkandla nomuzi wakhe ukuze aphebeze amaqembu aphikisayo abanga umsindo ngalo. Okunye ukuba acacise mayelana nokusebenza koMthethosisekelo okunezikhalo ngawo zokuthi kunokugxambukela noma ukubukeleka kwawo phansi ngwenxa yezepolitiki,” kusho uSolwazi Fikeni.
Inkulumo kaZuma uzoyethula kusukela ngehora lesikhombisa ebusuku kanti ngaphambi kwalokho kuzoqala kube uhlelo lokungena kwezikhulu zikahulumeni ezahlukene, zidlisa ngengqephu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
JOHANNESBURG—
Kulezigidi lezigidi zezizalwane zeZimbabwe esezihlala kwele South Africa ezabaleka elizweni lazo ngenxa yobunzima ezazibhekane lazo kwezomnotho lezombusazwe kweleZimbabwe.
Lobanje uhlupho olukhulu kwele South Africa kuyikusweleka kwemisebenzi, ngakwelinye icele inengi lezizalwane zeZimbabwe zithi amapholisa yiwo azithwalise nzima.
Esigabeni sethu sakuqala sendaba ezihlaziya inhlupho ezibhekane lezizalwane zeZimbabwe kwele South Africa, uBenedict Nhlapho intathelizindaba yeStudio 7 eseJohannesburg kwele South Africa ucwayisisa ukuthi kungani izizalwane zeZimbabwe zisesaba amapholisa kangaka kukanti yiwo amele azivikele.
Oka Nhlapho ubika ukuthi kuvamile ukuthi nxa amasela ebona imota yamapholisa acatshe loba ukubaleka ngoba esesaba ukubotshwa. Kodwake inengi lezizalwane zeZimbabwe ezingelamacala ezile ngwalo zokuhlala elizweni zithi zihlezi zichathama lokubaleka nxa zingabona imota yamapholisa. Inengi lithi amapholisa abahlukuluza mihla yonke.
Udaba lukaBenedict Nhlapho OlwabeZimbabwe eSAF


text:
Akukho kuphazamiseka emakhazeni – UMnyango
2012-01-25 09:32
Durban – UMnyango wezeMpilo eKZN uziphikile izinsolo zokuthi kube nokuphazamiseka kwamakhaza ezikhungweni ezimbili zamakhaza kahulumeni kulesiya sifundazwe, kubika iNewswatch.
Lo Mnyango uthi ukholelwa ekutheni lawa ngamahemuhemu aqalwe ngabasebenzi basemakhazeni, nabangaboni ngaso linye noMnyango ngodaba lwamaholo.
Imibiko yabezindaba ithe izidumbu bezingumtshingo ubethwa ngubani emakhazeni akuGale Street
nasePhoenix nokuholele ekutheni imindeni ihlehlise imingcwabo ngoba ilinde imiphumela yokuhlolwa kwezidumbu.
Kukholakala ukuthi abasebenzi basemakhazeni bashaya ngonyawo lonwabu.
Okhulumela lo Mnyango uChris Maxon uthe abakaze bathole zikhalazo ngemindeni okuthiwa kumele ihlehlise imingcwabo.
"Esikwaziyo ukuthi umsebenzi uyaqhubeka kanti nalapho bekushoda khona abasebenzi sibanezelile," esho.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
From Community Memory
Ukuqanjwa Igama Komuzi Womnumzane
Ngokwesintu umuzi bekubalulekile ukuthi uqanjwe igama. Leligama alisilo isibongo noma isithakazelo ekujwayeleke ukuthi imizi ibizwe ngazo. Bekuba khona igama eliqanjwa ngumninimuzi uqobo noma umuntu wesilisa omdala kulelokhaya ekungaba umkhulu njalonjalo. Isikhathi esiningi abantu imizi yabo bayiqamba ngokhokho babo ukuze bakwazi ukuligcina igama emndenini. Umuzi ubungavele uqanjwe nanoma yingobani bekubhekisiswa ukuthi lowomuntu ubenegalelo elinjani emndenini wakhe nokuthi uyidlozi elinjani. Lokhu abantu babekwenza ngoba benenkolelo yokuthi lowo abaqambe ngaye ikhaya nguye obheke kahle umuzi.
Kokunye kwenzeka uma umnuzane enesithembu lokhu okwenza ukuthi umndeni ubemkhulu noma kwenzeke izingane zithi zingakhulu zakhe imizi yazo khona ngasekhaya lokhu bekugqugquzela ukuqanjwa kwamagama umuzi ngomuzi. Lokhu kwakusiza kakhulu ngoba kwakuthi noma abantu befuna umuzi othile bakwazi ukuwubiza ngegama eliqanjwe ngawo kubelula nakubantu basendaweni ukusiza. Esikhathini sanamuhla sekusetshenziswa izinombolo ukuze umuzi nomuzi waziwe ngokomthetho kahulumeni.
Iziqalekiso zemindeni
Kuningi okuhambisana nemindeni noma izibongo ezakhele endaweni eyodwa okuhle noma okubi ngoba bacishe bafana nokuthi bayisizwe bebodwa. Umuzi nomuzi unemithetho ophila ngaphansi kwayo njengokuthi kubekwe imithetho yokuziphatha, yokuhlonipha neyokuphila endaweni. Isibonelo kwakungavumelekile ukuthi abantu abahlobene babenobudlelwane uma kwenzekile lokhu bekuthathwa njengento embi kangangoba bebedingiswa labo abenze lomkhuba. Lokhu kwakusho ukuthi lowomuntu angeke esazibiza nangesibongo somuzi wakubo, uhamba nalowo wesifazane abadingiswe nabo nezingane bayocela ukukhosela kwesinye isigodi. Nalapha kwakubonakala ukusetshenziswa kwamagama okhokho uma abantu beziqamba izibongo. Konke lokhu kubalulekile ukuthi umndeni wazise amadlozi ngosekwenzekile njengokuthi umuntu othize emndenini usehambile babeke nezizathu enaye lowo oxoshiwe akabe esalibiza idlozi lelo. Lokhu kwakwenza imindeni igcine idukelene ngoba abanye abantu babengahlali isikhathi eside endaweni ngenxa yezomiso.
Izinkolelo zabo
Lemindeni noma imizi ibikwazi nokubona izinto ezenzekayo ngenxa yezinkolelo abanazo njengokuthi uma umuntu wesifazane ethole ingane eyisiphiwo noma enesici esibonakalayo yingoba kusuke kwahlangana abantu abahlobene. Lokhu babekubhekisisa noma ngabe abantu labo abaganene babiza izibongo ezingafani babekholelwa ngukuthi kukhona lapho behlobene khona. Okunye abebekholelwa kukho ukuthi uma kwenzekile amakhosikazi omuzi owodwa akhulelwa ngesikhathi esisodwa bebehlukaniswa ngokuthi omunye ahambe ayekovakashela izihlobo abuye esethole umntwana ngoba kwakubalekelwa ukuthi izingane ezimbili ezilinganayo ekhaya eyodwa yazo iyashona.


text:
Akukakabi khona ukuthula eCairo
2012-11-28 12:03
Cairo - Iqale phansi impi phakathi kwamaphoyisa kanye nababhikishi enhlokodolobha iCairo, njengba kuqhubeka imibhikisho emelene noMengameli uMohammed
Morsi, kusho abazibonele ngawabo.
Amaphoyisa avulele isisi esikhalisa unyembezi ebhekise kubabhikishi nabo ebebengazibekile phansi behlasela ngamatshe eTahrir Square, njengoba izindimbane zabantu beziqhinqile zilindele ukuthi uMorsi ahoxise amandla azinike wona.
Ngesonto eledlule uMorsi wasayinda phansi enquma ethi izinkantolo engeke zisawathetha amacala ahlanganisa nemithetho yabenkolo yamaSulumane, waphinde wanquma ukushicilela uMthethisisekelo omusha.
Lesi sinqumo sidale udlame sathukuthelisa namaqembu aphikisayo, amaqembu athi izinqumo ezintsha zinika uMorsi amandla okuba ngundlovukayiphikiswa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa-DPA


text:
Iyehla intengo kaphethiloli
2012-12-28 08:45
Johannesburg - UMnyango wezaMandla umemezele ukuthi izokwehla intengo kaphethiloli ngasekuqaleni kukaJanuwari.
Okhulumela uMnyango uThandiwe Maimane uthe i-95 octane izokwehla ngo-15 cents ilitha kuthi i-93 octane yehle ngo-13 cents ilitha.
Udilizi uzokwehla ngo-27 nango-28 cents ilitha ngokuhlukana kwawo.
Uphalafini uzoshibha ngo-17 cents ilitha.
La manani azoqala ukusebenza ngoJanuwari 2.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuthungathwa abaduke eDutch
2012-12-06 12:02
New York - Abatshuzi baseDutch bayaqhubeka nokuthungatha abantu abebesemkhumbini ocwile ngemuva kokushayisa eNorth Sea ngoLwesithathu ebusuku – kuzothungathwa izidumbu eziyisikhombisa kuphela.
UPeter Westenberg weDutch Coast Guard ngoLwesine uthe: "ngenxa yezinga lokubanda kwamanzi kanye nesikhathi esesidlulile, asisenalo ithemba lokuthola abaphilayo.”
Siyangokuthula isimo sezulu ebesinezivunguvungu.
Lo mkhumbi ongamamitha angu-148 iBaltic Ace ushayisane nonamamitha angu-134 iCorvus J ebumnyameni ogwini oluseningizimu yeNetherlands. Imbangela ayikaziwa.
Kutholwe izidumbu ezine ngoLwesine, kwahlangulwa abayishumi nanye abebesaphila.
Amabhanoyi kuhlanganisa nanophephela emhlane kanye nemikhumbi iyalekelela.
- Landela
IzindabaNews24 kuTwitter
- AFP


text:
Singabangani abakhulu - AbeGenerations
2012-11-06 14:01
Johannesburg - Kuphumani uma uthatha amageza amathathu abonakala njalo kumabonakude emdlalweni owuchungechunge, uwavalela endlini eyodwa?
Iphephabhuku iDrum, lizivalele noThami Mngqolo, 30, odlala indawo kaSenzo Dlomo, kwaba nguThato
Molamu, 28, yena odlala indawo kaNicholas Nomvete yase ivala ngo-Anga Makubalo, 23, odlala indawo kaMJ Moeletsi.
Bekuqhuma amahlaya, ukucobana kanye nezindaba.
Kuthiwa uma uhlezi nalaba uhlala uhleka njalo....bayacobana bebodwa, kuqhuma uhleko futhi kumnandi.
Bahlangane nezintatheli zeDrum kwelinye lamahhotela eRosebank, kuzokhulunywa ngakho konke okuhlanganisa izimpilo zabo zangasese, ukulandelwa kwabo ngamantombazane kanjalo nabalingiswa babo kuGenerations.
Abagcini ngokuba ngabalingani emsebenzini, bangabangani abakhulu futhi bachitha isikhathi sabo esiningi bendawonye, nokho okukhulu kakhulu bathi bayawuthanda futhi bayawuhlonipha umsebenzi wabo.
"Ngiyamthanda uNocholas, ngiyathanda indlela abambhalela ngayo," kusho uMolamu.
"Kuwukufezeka kwephupho ukuba kwami kulo mdlalo iGenerations," kujobelela u-Makubalo.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Drum


text:
Kuvikelwe isinyathelo sikaDhlomo
2012-11-15 08:02
Pietermaritzburg - UMnyango kaNgqongqoshe wezeMpilo KwaZulu-Natal uSibongiseni Dhlomo usukuvikele ukusebenzisa kwakhe indiza esetshenziselwa izimo eziphuthumayo.
Owalo Mnyango uSibongile Zungu utshele izintatheli eMgungundlovu ukuthi uDhlomo bekumele aphuthume eManguzi ayoxazulula uthuthuva olwaluphakathi kukadokotela nezakhamuzi, eMkhanyakude, enyakatho nesifundazwe.
"Lolu daba belubandakanya udokotela namantombazane asemancane abesegumbini likadokotela, kanti umphakathi ubudinwe uveva," esho.
Kuthiwa uDhlomo wagweva nendiza, ebambezela ukuthi kuyosizwa ingane eyayilimele engozini yemoto ukuze iphuthunyiswe esibhedlela esiseThekwini.
U-Asheen
Maharaj, 15, wasala efe ingqondo kulandela ingozi eyamehlela nomndeni wakhe ePinetown ngoMgqibelo, kwashona abazali bakhe nodadewabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ubaba ecaleni lokukhulelisa indodakazi
2012-12-13 10:02
Johannesburg - Omunye owesilisa waseMpumalanga usebekwe icala lokudlwengula nokukhulelisa indodakazi yakhe kathathu bese eyiphoqa ukuba ikhiphe izisu.
Le ndoda eneminyaka engu-53 ubudala nengusomatekisi waKanyamazane isolwa ngokuthi yaqala ukudlwengula indodakazi yayo ngo-2001 iseneminyaka engu-11 ubudala, kubika iSowetan.
Indodakazi yakhe yabe isiyakhulelwa kathathu phakathi kuka-2001 no-2003, kanti kusolakala ukuthi yayiphoqwa ukuba ihushule izisu.
Le ndoda ivele eNkantolo yesiFunda eNelspruit ngoLwesithathu ngamacala angu-14 okudlwengula, njengoba yaboshwa ngoMashi.
UMbuso uthi le ndoda yabhalela indodakazi yayo incwadi lapho yayisho khona ukuthi iyayithanda, sakuyishela.
Icala libe selihlehliselwa unyaka ozayo njengoba kulindeleke imiphumela yongoti ngokuhlolwa kwencwadi ukuthi ngabe yabhalwa yile ndoda ngempela yini.
Ummeli wale ndoda, u-Aggrey Machubeni, akazange akuphikise ukuhlehliswa kwecala.
- Landela
IzindabaNews24 kuTwitter
- News24


text:
I-GTC ibuyisa inkumbulo endalaComment on this story
IMOTO: Astra GTC
INANI: R304 000
NGESIKHATHI ngiphuma lapho ngicuphe khona ngezikhathi zantambama emasontweni amabili edlule, ngizithele phezu kwe Opel Astra GTC. Le moto bekumele ngiyivivinye izinsukwana ngofefe labakwa Opel. Kimina i-GTC ibuyise izinsuku zakudala ze Opel Boss okuyimoto eyayidlisa ngaleso sikhathi emalokishini. Ngalezo zinsuku ilitha kapetrol lalibiza ngaphansi kukapondo. Insizwa engangijwayelene nayo ihamba nge Boss kodwa esiyawandulela lomhlaba angingabazi ukuthi ngabe ihamba ngayo i-GTC entsha ukube isawadla anhlamvana. Emuva kwe Boss kwa Opel baphindile bagadla ngezimoto ezinamandla ezibizwa ngama OPC njengoba sebewandisile futhi umndeni wabo nge GTC Coupe.
Uzokhumbula ukuthi i-GTC endala yadayisa kuleli phakathi kuka 2006 no 2009. Lena entsha esikhuluma ngayo njengamanje yethulwe ngoMashi emuva kokukhonjiswa embukisweni iFrankfurt Motor Show ngoSepthemba 2011.
Noma i-GTC yakhiwa emzileni ofanayo ne-Astra Hatch enezicabha ezinhlanu, kodwa lezi zimoto zozimbili akukho izingxenye zayo ezihambelanayo.
Le Coupe idle ngokuba yinde, yase iyabhasha uma uyiqhathanisa nalena enezicabha ezinhlanu. Ihlukene ngezinjini, kukhona engu 1.4 litre enamandla afinyelela ku 103kW kanye ne 1.6 litre Sport enamandla afinyelela ku 132kW. Zozimbili lezi zinjini zine turbocharger kanti zisebenzisa upetrol. Bengilindele ukuthi lena enenjini engu 1.6 litre ingene esigabeni sama hot hatch, kodwa lokho akwenzekanga njengoba ikhala ngaphansi ngamandla kuleyo engu 2.0 litre 147kw ebidayisa eminyakeni edlule.
Noma kunjaLO kodwa ngiyayivuma le njini engu 1.6 ngoba iyakwazi ukusuka ku 0 igabavule ifike ku 100km/h ngemizuzwana engu 8.8.
Noma kungeyona imoto ongaze ubeke ngayo imali phansi uma izoncintisana nezinye ngejubane, iyashibilika emgwaqeni.
Engikuqaphelile ukuthi nomuntu ongenaso isipiliyoni sezimoto sokushayela izimoto ezinamandla kodwa uzizwa ekhululekile abuyelwe nawukuzethemba kule GTC.
Idonsa ngamagiya ayisithupha bese kuthi ijubae layo eliphezulu libe ngu 220km/h. Le moto iphuma ne HiPerStrut front suspension okungokokuqala ukuthi bayisebenzise kuma Astra. Ihlala ithule emgwaqeni, okunye okubonakala kuyenza izinze indlela eyakhiwe ngayo yaba ngumtshumo ukuze ikwazi ukuphambana nomoya.
Noma inezicabha ezimbili, kodwa labo abahlala ezihlalweni zangemuva bayakwazi ukungena kalula futhi nesikhala ngemuva siyavuma.
Isikhala sokubeka impahla ngemuva siwububanzi obusuka ku 380 kuya ku 1 165 litres. Izihlalo zangaphambili eziyisikhumba ziyakwazi ukufudunyezwa njengoba kulezi zinsuku amakhaza eshubisa umnkantsha.
Le moto iphuma ne warranty yeminyaka emihlanu emuva kuka 120 000km kanye ne service plan yeminyaka emihlanu emuva kuka 90 000km.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone ababili engozini ku-N1
2012-11-26 10:00
Johannesburg - Kushone owesifazane nomfana, 10, ngesikhathi imoto yabo ishayiswa yiveni emgwaqeni omkhulu u-N1 ngasemgwaqeni ochezukela eBuccleuch, kusho abezimo eziphuthumayo ngoMsombuluko.
Okhulumela i-ER24 uVanessa Jackson uthe abashonile bebehlezi ngemuva emotweni.
Kukholakala ukuthi umshayeli uthe ukwehlisa isivinini ezama ukugwema imoto ebimi phakathi nomgwaqo, yabe isingenwa mahlanze yiveni.
"Iveni ayikwazanga ukugwema le moto kusenesikhathi."
Kulimale abantu abayisihlanu kule ngozi, nabaphuthunyiswe eSunninghill Hospital, kusho uJackson.
- Landela
IzindabaNews24 kuTwitter
- SAPA


text:
UHunt ugxeka i-Orlando Pirates
2013-02-14 10:05
Johannesburg - Umqeqeshi weSuperSport United uGavin Hunt uthi lilodwa iqembu ebelidlala enkundleni yezemidlalo i-Orlando Stadium, ngoLwesithathu ebusuku, wathi lelo qembu akubanga yi-Orlando Pirates, kubika iKickOff.com.
AmaBhakabhaka avalele laba linye phakathi, lishaywa ngu-Oupa Manyisa, kwaba ukunqoba kwawo lokho, nokubuyisele iqembu esicongweni sePremier Soccer League.
“Ngiphoxeke kakhulu ngoba besizitshellile ukuthi sizodlala, abadlali bePirates bebevale emuva belinde ukuthi silahle ibhola. Lokhu kungesinye sezizathu ezenza neqembu lesizwe lihluleke," kusho uHunt ngemuva komdlalo.
UHunt uthi bekungamele iPirates inikwe i-penalty.
“Bavele baphiwa nje i-penalty, ukube bekuyi-penalty ngempela, bekuzomele kuphume nekhadi elibomvu. Kuchaza ukuthi ngempela lokhu?"
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kumiswe amakilasi e-DUT
2013-02-28 12:06
Durban - I-Durban University of Technology (DUT) isikumisile ukufunda kulandela ukwesatshiswa nokuphazamisa ukufunda, kusho isikhungo ngoLwesine.
Okhulumela inyuvesi u-Alan Khan uthe isiteleka siqale ngoMsombuluko kanti besinokuthula ngesikhathi kuqala isonto.
Uthe abasebenzi abatelekile bangene emakilasini basabisa abanye abasebenzi nabafundi.
"Ngenxa yokubhekelela ezokuphepha kwabasebenzi kanye nabafundi sesinqume ukuba sikumise ukufunda kuze kube uMsombuluko,” kusho uKhan.
Izinyunyana ezintathu-- iNational Education Health and Allied Workers Union, iNational Tertiary Education Union (NTEU) of South Africa, kanye neTertiary Employees National Union of South Africa – zifuna kunyuswe amaholo ngo-13%.
I-DUT yona ngakolunye uhlangothi ibeka isiphakamiso sika-6% etafuleni kanye no-1.5% wemihlomulo.
UKhan uthe cishe u-70% wemali engenayo yesikhungo isitshenziselwa emaholweni abasebenzi, njengoba ingaphezulu kuka-58 % kuya ku-63% uma kuqhathaniswa namanye amanyuvesi ezweni lonke.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bakhale ngokungahleleki abebezofesaComment on this story
NONTUTHUKO NGUBANE
KUCISHE kwaphuma isidumbu abantu abangu-15 000 abavela ezindaweni ezahlukene kulesi sifundazwe befesela umsebenzi wamaphoyisa omgqwaqo enkundleni yezemidlalo yaseMgungundlovu, iHarry Gwala, izolo.
Kushube isimo kwabosizo lokuqala kuhayiza abantu, bequleka abanye belahlekelwa yingqondo ngenxa yokugijima ibanga elingu-4km, bephuthuma ukuyoqashwa njengoba bekukhishwe isimemezelo sokuthi kufuneka abantu abangu-90 abazokwenza lo msebenzi.
Kuvele obala isimo sokushoda kwemisebenzi kuleli njengoba bengaphezulu kuka-90 000 abebefake izicelo kulo msebenzi okhishwe nguMnyango wezokuThutha.
Kulabo kuphumelele abangu-32 000 kuphela, abahlukaniswe phakathi ezinsukwini ezimbili ukuze bahlolwe.
Bekungahambeki eduze kwale nkundla obekufeselwa kuyo ngenxa yezimoto ezivela ezindaweni ezahlukene ngisho naseGoli imbala ebezilethe izihlobo ebezibiziwe.
Abebezofesa bakhale ngokungahleleki kwale nhlolokhono njengoba ilanga belikhipha umkhovu etsheni kodwa benganikezwa ngisho amanzi endleleni.
UNksz Nosipho Duma (31) waseXobho, uthe ugcine esehlala phansi endleleni ngenxa yokuphelelwa amandla nabosizo lokuqala bengabonwa.
“Amanzi okuphuza awekho, ngisho noma uphelelwa amandla akekho okusizayo ngoba wonke umuntu ufuna ukufika ngesikhathi esibekiwe. Impilo yethu ibisengozini kakhulu ngoba ungafa endleleni unganakwa muntu. Impela isidumbu sizophuma lana,” kusho uNksz Duma.
Abanye bakhale ngokuzunywa njengoba bethole ama-sms ababizela kulokhu kuhlolwa ngosuku lukaKhisimusi.
Isolezwe lizibonele abantu abebethwelwe belethwa kwabosizo lokuqala, ngenxa yokushoda kwabo bese kungenelele nabanye abebezofesa abanolwazi ngokwelapha.
Kuze kwalethwa enye imoto yosizo lokuqala ngo-10.30 sekubonakala isimo sesonakala.
Amaphoyisa obekumele abheke abagijimayo agcine esebamba abavukwe ukusangana khona lapho beshaya abantu abanye befuna ngisho ukukhumula izimpahla zabo.
Omunye ongathandanga ukudalulwa igama, uthe uyabona balethwe kule ‘nhlolokhono’ ukuzobulawa.
“Kumele umuntu aze afe ukuze uhulumeni abone ukuthi umsebenzi siyawufuna kodwa asiwutholi. Kubuhlungu ngempela ukuthi singalethwa lana sisuka kude kodwa bebebefuna abantu abangu-90 kuphela,” kusho yena.
Okhulumela uMnyango wezokuThutha uMnuz Kwanele Ncalane uvumile ukuthi uma abantu abaningi behlangene ndawonye kuba khona izinkinga kodwa babahlelele ngendlela abantu abebebiziwe.
“Ziba khona izinkinga lapha nalaphaya, uthole abantu sebequleka kodwa njengoMnyango sibalethile abezimo eziphuthumayo. Abantu bebazisiwe ukuthi bazodingeka ukuba bahlolwe isimo semizimba. Into esiyifunayo ukuba ekugcineni abantu abangu-90 abazogcine bathathiwe kube ngabantu abafanele,” kusho uNcalane.
Namuhla kulindeleke abanye abantu abangaphezu kuka-15 000 ukuba nabo behlolwe.
Abadlulele esigabeni esilandelayo bazobuya kusasa ukuzohlolwa okunye.
Ngokusho kukaNcalane iseyinde indlela ekumele beyihambe abafake izicelo njengoba besazoyohlolelwa ukushayela, babhale isivivinyo esihlola ulwazi abanalo bese beyohlohlwa ngemibuzo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Usephinde wasala futhi uCele
2012-11-20 10:00
Durban - Lowo owayengukhomishana wamaphoyisa uBheki Cele akazange aqokwe yigatsha lakhe laseLamontville, eThekwini ukuthi abe yingxenye yekomidi eliphezulu likazwelonke ku-ANC, kubika iphephandaba iThe Witness ngoLwesine.
Umhlangano wenzeke ngeSonto ngemuva kokuhluleka kabili ukuhlangana ngenxa yokukhala ngamavoti akhwatshaniswayo.
UCele walaxazwa futhi yisifunda saseThekwini kulandela ukuqubuka kwezinsolo zokuthi ukhankasela labo abamelene noMengameli Jacob Zuma.
Lowo okhulumela uCele, uVuyo Mkhize, uthe uCele uyamukele imiphumela yasegatsheni nasesifundeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Johannesburg - Kushone umuntu wesihlanu kulandela ingozi yangesonto eledlule phakathi kwetekisi nemoto yasemakhazeni e-Uitenhage, kusho amaphoyisa ngoMsombuluko.
"Umuntu wesihlanu ushone ngoMgqibelo. Ngowesifazane oneminyaka engu-29 ubudala," kusho uLieutenant Colonel Priscilla Naidu esitatimendeni.
Lo wesifazane wayengumgibeli kule tekisi eyashayisana neveni yasemakhazeni ngoLwesihlanu.
Umshayeli nabanye abagibeli ababili bashonela endaweni yesehlakalo kwathi owayegibele iveni washonela esibhedlela ngakusa.
Abanye abantu ababili bangeniswa esibhedlela.
- Landela
IzindabaNews24 kuTwitter
SAPA


text:
Kuboshwe ababanjwe nensangu
2013-01-07 11:02
Johannesburg - Ziwakhelele amadoda amabili aseKimberley abanjwe ngamaphoyisa nensangu eyisisindo esingu-39kg, kusho amaphoyisa aseNorthern Cape.
Ngokusho kokhulumela amaphoyisa uLieutenant
Donald Mdhluli uthi amaphoyisa alunywe indlebe ngabasolwa abaneminyaka engu-24 no-52 ubudala, abakade bethwele insangu beyiyisa eFree
State.
Abasolwa baboshwe bese-Indian Centre, eKimberley, insangu ababanjwe nayo ingaba yinani lika-R40 000.
Kulindeleke abasolwa bavele ngaphambi kweNkantoo yeMantshi yaseKimberley, maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Sekuqhamuke inkulumo phezu kwenguquko enziwe kugwalo lwesiskelo sombuso, idraft constitution ngumphathintambo wezesisekelo sombuso uMnu. Eric Matingenga.
Iphephandaba le The Herald lithese umatinenga icala lokufuna ukuthi ukhetho lungenziwa ngenyanga kanhlangula njengalokho okufunwa ngumongameli mugabe. Kodwa uMatinenga ulandule lokhu esithi linguquko kayimelanga yethuse uzulu ngoba ingaguquli okumunyethwe lugwalo lolu kodwa iyikuqondisa nje indlela kade kulotshwe ngayo.
Sixoxe lengcwethi ecubungula ezombusazwe njalo engumgcinisihlalo we nango, uMnu. Effie Dlela Ncube ovumelana loMatinenga.
Ingxoxo loMnu. Effie Dlela Ncube


text:
Ibhomu libulale 6 eMali
2013-02-27 14:04
Bamako - Isikhulu esihola umbutho osebenzisana nombutho wezempi waseMali sithe idelakufa liziqhumise nemoto ebihlohlwe amabhomu kwashona abayisithupha edolobheni elisenyakatho nezwe iKidal.
U-alghabas Intalla, nohola i-Islamic Movement of Azawad, noma i-MIA, uthe idelakufa leli liziqhumise nemoto ngoLwesibili ebusuku.
Uthe kushone amalungu akhe ayisithupha kwathi amanye alimala.
I-MIA yinhlangano isebenzisana nombutho wezempi waseMali namasosha aseFrance, balwisana namavukelambuso angamaSulumane.
Akukacaci kahle ukuthi ngubani leli delakufa, kodwa kusolakala ukuthi lesi yisenzo seMovement for Oneness and Jihad in West Africa, noma i-MUJAO.
- Landela
IzindabaNews24 kuTwitter
- Sapa - AFP


text:
I-NFP izimisele ngokubusa eKZN
2013-02-25 08:34
Mayibongwe Maqhina, The Witness
Durban - Uma izinto zihamba ngokwezifiso zeNational Freedom Party, leli qembu kungase kwenzeke libuse iKwaZulu-Natal uma sekungukhetho lwezobumengameli ngonyaka ozayo.
Iqembu lithe uma lihluleka ukuketula i-ANC, lihlela ukushenxisa i-IFP kube yilona eliyiqembu eliphikisayo.
Umholi weNFP leader uZanele Magwaza-Msibi wethule ngokusemthethweni izinhlelo zeqembu ngesikhathi ligubha iminyaka emibili lasungulwa ePrincess Magogo Stadium, KwaMashu, eThekwini.
UMagwaza-Msibi uphinde wathi i-NFP ifuna amavoti angu-1,8 million okhethweni oluzayo, besuka ku-1,2 million elawuthola ngo-2011, ukuze ikwazi ukuba nezwi elizwakalayo esiShayamthetho sesifundazwe.
Umholi we-IFP esiShayamthetho uBlessed Gwala ukuhleke usulu ukuphawula kukaMagwaza-Msibi.
“Kuyihlaya ukuthi i-NFP ingase ibuse lesi sifundazwe, angisayiphathi eyokuthi ibe yiqembu eliphikisayo elihamba phambili," kusho uGwala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Kubulawe uthisha esekilasini eLimpopo
2011-11-16 12:29
Johannesburg - Uthisha wesikole samabanga aphansi ushaywe phambi kwabafundi eMatlala, ngasePolokwane, eLimpopo, kusho amaphoyisa ngoLwesithathu.
ULiuetenant Colonel Ronel Otto utheowesilisa oneminyaka engu-53 ubudala ubefundisa eMasehlong Primary School ngesikhathi umfowabo engena emhlasela ngoLwesibili.
Uthe abanye abafundi bazamile ukulekelela, kodwa ubenodlame kakhulu.
Uthisha uphuthunyiswe esibhedlela, kodwa washona esanda kungena.
Umfowabo kamufi, noneminyaka engu-40 ubudala, ube eseboshwa ngecala lokubulala.
Kulindeleke ukuba avele eNkantolo yaMantshi yaseMatlala ngoLwesine.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Bamhlinza bamshiya inaliti ngaphakathi
2012-12-11 14:31
Johannesburg - Ngemuva kokulaliswa esibhedlela, ukonakala kwananeleka umzimba wonke kwathi ihlombe lakhe nengalo yakhubazeka, ngemuva kwezinyanga eziyisishagalombili umthungo wakhe wavuvukala.
uNgqongqoshe wezeMpilo nokuThuthukiswa koMphakathi eLimpopo kanye nodokotela wesibhedlela sikahulumeni kumele bakhokhele isiguli amademeshe ngokushiywa kwenaliti ngaphakathi imzimbeni, ngesikhathi sihlinzwa, kusho umbiko weSowetan.
IJaji uHans Fabricius ukhiphe isinqumo eNkantolo eNkulu ePitoli, ethi uNgqongqoshe uNorman Mabasa nodokotela u-AJ Mahmood, waseMokopane Hospital, kumele bakhokhe imali yezindleko zecala.
Isiguli u-Andre Potgieter, welashelwa ukonakala kwesilonda esiswini, wahlinzwa nguMahmood ngemuva kokukhala ngokuthi isilonda asipholi nokuthi uzwa nezinhlungu kuthi akaphalaze.
Kodwa ngemuva kwalokho ukonakala kwesilonda kwananela nakwezinye izingxenye zomzimba wakhe, ihlombe langakwesokudla nengalo yakhubazeka, ngemuva kwezinyanga eziyisishagalombili umthungo wakhe wavuza wavuvukala.
Ngesikhathi uqhuma uvuleka umthungo, wabona into encane ecwebezelayo phakathi, yakhiswa omunye udokotela.
Kwakuyilaliti, engamasentimitha engu-8 ubude.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Uthi uyikhongozela ngezigqoko owayekuGenerations
2012-10-15 14:03
Johannesburg - IsiZulu sithi ukuwa kwendlu ukuvuka kwenye, kwesinye isikhathi uma wesula emsebenzini abanye baye bacabange ukuthi ikhanda lakho alithathi kahle.
Kwaba njalo nakuSeputla Sebogodi, ngesikhathi eshiya emdlalweni wochungechunge othathwa njengohamba phambili kuleli, iGenerations.
Abaningi babethi kuzophela nya ngoSebogodi, owabe edlala indawo kaKenneth Mashaba, kodwa waqhubeka walaxaza lo mdlalo yize babekhuluma kanjena.
Amahlebezi okuthi ikhaya lakhe eliseCenturion lidliwe, nokuthi akasenalo ngisho nesenti, asabalala njengomlilo wequbula.
Konke lokho ukuhleka usulu ngesikhathi ehlangana nabezindaba zeDrum.
"Ngenza imali eningi ukwedlula leyo ebengiyenza kuGenerations. Ngiyazisola ngeminyaka eyisithupha engayichitha ngidlala kulo mdlalo, ngabe manje ngikude nomsebenzi wami," ezikhulumela ngowakhe.
Uthi akazisoli nakancane ngokushiya kulo mdlalo kanjalo nangokuhlaba ikhefu kumabonakude, kusukele ashiya kuGenerations, ungene endimeni yomculo waphinda wabonakala nasesiteji kanjalo nasemdlalweni iNkaba.
"Senginesikhathi esiningi engisichitha nomndeni wami kanjalo nangezinye izinto."
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Drum


text:
Ufuna siphelele kuSuperSport eseNedbank Cup uSibusiso ZumaComment on this story
MINENHLE MKHIZE
UMGADLI weSuperSport United uSibusiso ‘Rhee’ Zuma ufuna ukusiqhuba isomiso sezinkomishi kuMamelodi Sundowns ngokudla isicoco seNedbank Cup uma la maqembu esehlangana e-Orlando Stadium ngoMgqibelo ngo-8.15 ebusuku.
UZuma oke wadlala kuSundowns ngo-2008 utshele Isolezwe ukuthi kwehla kamnandi ukudlala kahle uma ubhekene neqembu lakho elidala.
“Ayikho into emnandi njengokudlala kahle uma ubhekene neqembu lakho elidala. Ngihleke ngedwa ngishaya igoli sibhekene neSundowns koweligi.
“Nakulokhu ngibheke ukwenza okufanayo ngokuthi ngisize iqembu lami liphakamise isicoco. Abantu abaningi bathi iSuperSport yiqembu leligi kodwa sifuna ukukushintsha lokho ngoMgqibelo,” kusho uZuma.
Lo mgadli ozakhele udumo kuBafana Bafana eminyakeni eyedlule uvukile njengoba engayibheki inethi kulezi zinsuku.
Ngempelasonto esiphuma kuyona ushaye elinye lamagoli asize iSuperSport yacosha amaphuzu amathathu ibhekene neBloemfontein Celtic. Ushaya leli goli nje nguyena okhiphe iSundowns embangweni wesicoco seligi eshaya igoli elibalulekile bedla Abafana Bes’tayela.
“Ngumdlalo obalulekile kuwona womabili la maqembu. Bafuna ukuvala isizini ngenothi eliphezulu kanti nathi sibheke ukuyisonga ngesitayela. ISundonws ayisilona iqembu elilula ngoba libophele abadlali abasezingeni eliphezulu okuzokwenza umdlalo ube nzima,” kuqhuba uRhee obengukaputeni iBafana idlala ku-Africa Cup of Nations e-Egypt ngo-2006.
ISundowns sekuphele iminyaka emine ihlulwa wukunqoba izicoco. Bagcina ukuphakamisa indebe ngo-2008 bewina iNedbank Cup. Ngakolunye uhlangothi ezikaGavin Hunt ezike zabutha izicoco ze-Absa Premiership amasizini amathathu elandelana sekuphele isikhathi zagcina ukuwina esomkhumulajezi.
“Ukunqoba lesi sicoco kuhamba nebhonasi yokuyodlala e-Afrika okuyinto engaba yinhle. Sekumele siqedele umsebenzi omuhle esesiwuqalile manje. Okungenza ngihlale ngikuleli zinga engikulona wukuthi ngiyawuthanda umsebenzi wami. Ngiyawuhlonipha kanti ngihlezi ngisebenza ngokuzikhandla uma nginikwe ithuba lokuzibonakalisa,” kusho uZuma.
Ephawula ngokubizwa kukaSiyabonga ‘Bhele’ Nomvete kuBafana Bafana uthe: “UBhele uzokwenza isizwe siziqhenye siphinde sibuyelwe yisithunzi. Ubukeka emncane kuneminyaka yakhe futhi uzoyisiza iBafana ngesipiliyoni sakhe. Mina sengiqedile ngeBafana.”
Unozinti weSundowns uWayne Sandilands uthe angathanda ukugcina engangenelwanga yigoli kuNedbank.
“Kufanele siwuthathe ngendlela ewufanele lo mdlalo ngoba sidlala neqembu eliyingozi kakhulu. Ngingathanda ukuqhubeka nokwenza kahle emapalini nangempelasonto,” kusho uSandilands. Lo nozinti ubengakangenelwa yigoli kulo mqhudelwano njengoba bona sebeshaye angu-28.
“Lokho ngikwenze ngosizo lwabanye abadlali. Ngiyethemba ukuthi sizoqhubeka kanjalo nakowamanqamu.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
COPAC: Uhlelo LweConstitution Solusemaphethelweni
Abagcinisihlalo bamabandla akuhulumende womanyano bathi ugwalo lweDraft Constitution lolu luveza qho imbono eyaphuma ebantwini.
COPAC
Sithandekile Mhlanga
25.01.2013 18:07
WASHINGTON—
Ikhomithi eyakhethwa ukuthi iqedise ukuloba ugwalo olukhangelelwe ukuba yisisekelo sombuso esitsha olwe Draft Constituion ithi isize yalugqiba ngokupheleleyo loluhlelo ngoLwesihlanu njalo umphathintambo obona ngaloluhlelo uMnu. Eric Matinenga, uzakwethula umbiko ogcizelela lesisehlakalo ngoMgqibelo.
Abagcinisihlalo beCOPAC abakumabandla wonke akuhulumende womanyano batshele iStudio 7 ukuthi amabandla abo avumelene kukho konke okumunyethwe yilolugwalo.
UMnu. Edward Mkhosi, omunye wabagcinisihlalo beCOPAC ekucele leMDC elikhokhelwa nguMnu. Welshman Ncube utshele uSithandekile Mhlanga weStudio 7 ukuthi ugwalo lweDraft Constitution lolu luveza qho imbono eyaphuma ebantwini.
Ingxoxo LoMnu. Edward Mkhosi


text:
Uhulumeni usazongenelela eLimpopo - Gordhan
2012-10-17 10:01
Johannesburg - UNgqongqoshe woMnyango wezeziMali uPravin Gordhan uthi kusasekuseni kakhulu ukuthi uhulumeni angama ukufaka unyawo odabeni lwezimali zasesifundazweni iLimpopo, yize noma isifundazwe sinezinkonondo ngalokhu.
UGordhan utshele ikomidi lezezimali ePhalamende wathi kunomkhutshana okhona, ekuzanywa ngawo ukuvimba uhulumeni ekutheni angenelele, esho etshela iphephandaba iBusiness Day.
"Nakanjani laba abathola izimali ngemigudu engaqondile, bazozama ukwenza okuthile ukuphazamisa uhulumeni, ngoba nakhu izimali lezi zingasangeni," kusho ungqongqoshe.
UNgqongqoshe woMnyango wezeMpilo esifundazweni uNorman Mabasa, naye wazwakalisa ukukhathazeka ngokungenelela kukahulumeni kazwelonke.
Uhulumeni kazwelonke wahlonza imiNyango emihlanu athi kumele angenelele kuyo, lokhu kulandela ukuthi isifundazwe sisebenzise seqisa imali esabe siklanyelwe yona.
UMvikeli woMphakathi uThuli Madonsela, wakhipha umbiko ethi isifundazwe besikade sikhipha amathenda singalandeli imigudu eqondile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Bayashoda othisha e-E Cape
2013-01-17 08:19
Johannesburg - Izikole eziningi eTranskei zishoda ngothisha beMaths neScience, ngokusho kombiko wangoLwesine.
Izifunda eziningi zoMnyango wezeMfundo zithi yize izikole zivuliwe ngoLwesithathu, kunezikhala eziningi ezingagcwalisiwe zezifundo ezibalulekile, okubalwa iMaths, Physical Science
ne-Accounting, ngokusho kombiko weDispatch Online.
Isifunda saseNgqeleni yisona esishayeke kakhulu, njengoba zibalelwa ku-800 izikhala zothisha ezingagcwalisiwe.
Ezinye izifunda zibandakanya iNgcobo neMount Frere.
ULoyiso Pulumani, nokhulumela uMnyango wezeMfundo e-Eastern Cape, uthe njengoba ezinye izikole zishoda ngothisha, kunezinye ezinesibalo eseqile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uyiswe ejele labayingozi uNaidooComment on this story
INTATHELI YESOLEZWE
UNGQONDONGQONDO owagwetshwa ngecala lokuba nesandla ekubulaweni komndeni wakwaLotter, uMathew Naidoo (osesithombeni) usesusiwe ejele iWestville wayiswa ejele labenze amacala abucayi i-Bongweni ngaseKokstad.
Leli jele lingelinye lahleli izigebengu eziyingozi emphakathini. Phakathi kwabantu abadonsa kuleli jele kubalwa uThozamile Taki owaduma ngokuba umalugaju waseMzinto owagwetshwa odilikajele abangu-13 ngokubulala abesifazane.
Izelamani zakwaLotter oNicolette noHardus babulala abazali babo uRieke noJohan Lotter ngo-2008 behlohlwa nguNaidoo owayezibiza ngendodana kaNkulunkulu.
UNaidoo waphika ukuthi nguyena owahlohla lezi zelamani kodwa zona zazilokhu zikhombe yena njengomuntu owenza zababulala.
Lezi zelamani zona azikasuswa eWestville. Kuthiwa uNaidoo ususwe ngoba ekhulume nabezindaba okuyinto ephikiwe yizikhulu zasejele.
UNaidoo udonsa odilikajele ababili, uNicolette yena wagwetshwa iminyaka engu-12, yaba yishumi kuHardus.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bafuna ibheyili basolwa kwelikasomabhizinisi
2013-02-08 07:38
Middelburg - Bazofaka isicelo sebheyili abantu abayisikhombisa abasolwa ngokubulala indoda yaseNelspruit, nebingusomabhizinisi, eNkantolo yeMantshi yaseMiddelburg, kusho amaphoyisa aseMpumalanga.
UColonel Leonard Hlathi uthe uRonel Botma, 54,
Anna Mukwana, 51, Dina Mukwana, 45, Hendrik Chego, 29, Mbuso Khoza, 29,
Lucas Letesebe, 34, noDoctor Tlou, 30, bavele enkantolo ngoLwesine.
Kuthiwa abane kulaba baqashwa ukuba babulale uTiziano Ciciltato, 50, nowatholakala egwazwe washona ngoMsombuluko.
Kusolakala ukuthi unkosikazi wakhe uRonel Botma wathumela u-Anna noDina Mukwana ukuba bamfunele izinkabi.
UHlathi uthi kwabe sekuqashwa uChego, Khoza, Letesebe noTlou njengezinkabi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inhlangano yabafelokazi izosiza abanye abakulesi simoComment on this story
LUNGI LANGA
BAZIMISELE ngokusiza omama abashonelwe ngabayeni ukuze bakwazi ukuzimela nokumelana nezimo.
Ngenxa yezimo ababhekana nazo uma sekushone abayeni babo, omama abaningi bagcina bedidekile futhi bengenabo abantu abazobaseka.
UNkk Joyce Gumede wenhlangano yomama, iSiyagcinwa Widows Forum uzimisele ngokuba yisisombululo enkingeni yalaba besifazane.
UNkk Gumede unolwazi olwanele ngokwenzeka uma kuhambe umyeni ngoba naye wake waba kulesi simo eminyakeni eminingi edlule.
Umyeni wakhe owayengusomabhizinisi wadutshulwa emsebenzini ngamadoda angaziwa.
“Ukushona komyeni wami kwavula isilonda esikhulu enhliziyweni kwangenza nganovalo lokuthi akukho engiyokwazi ukukwenza. Phezu kwakho konke lokhu kwakunabantu ababengisola ngokumbulala umyeni wami,” kusho uNkk Gumede.
Uthe abaningi babengameseki, babembona engumuntu omubi. Phezu kwalokhu kwakufanele aqhubeke nokukhulisa izingane zabo abhekelele umndeni wabo.
Yize ayenelakhe ibhizinisi uthe imali kwakungeyona yodwa into ayeyidinga kepha wayedinga umuntu ozomsiza lapho ekhulisa izingane amuphe namacebo okwenza impilo iphindele esimweni esihle ekhaya emuva kokushiywa umyeni wakhe.
Ukubona isimo adlule kuso kumenze wabona ukuthi akuyena yedwa obhekane nezinkinga emuva kokushonelwa ngumyeni kepha lokhu kuyinsakavukela kwabesifazane abaningi.
Yingakho aqala inhlangano wase emema nabanye abesifazane asebeke badlula lapho edlule khona ukuthi babe yingxenye yomkhankaso wokuvuselela amathemba kwabanye. Uthe yize kunguye owaqhamuka nomcabango wokuyiqala le nhlangano usebenzisana nabanye omama.
Le nhlangano ngeke igcine ngokubheka izinkinga zokukhulisa izingane kepha bazobheka nezindlela zokuthuthukisa labo mama.
“Sifuna ukuqala amakilasi okufundisa ngamakhono ahlukene. Kuthina kunomama abakwazi ukwakha izigqoko nabakwazi ukubhaka nokwenza eminye imisebenzi engadluliselwa kwabanye,” kusho uNkk Gumede.
NgoMgqibelo kule mpelasonto bazothula le nhlangano ngokusemthethweni ehholo lomphakathi kwa-V eMlazi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kudlwengulwe owesifazane, 65, e-E Cape
2011-07-13 11:16
Mthatha - Amaphoyisa athi kusolakala ukuthi owesifazane, 65, ugetshengwe waphinde wadlwengulwa abesilisa abathathu ekhaya lakhe ngaseMthatha, e-Eastern Cape.
Lo wesifazane ubeyedwa ekhaya lakhe eDalisile Village ngesikhathi abesilisa abathathu bengena nezicabha ngezithuba zawo-8 ebusuku ngoLwesibili, kusho uColonel Mzukisi Fatyela.
"Bakhombe lo wesifazane ngezibhamu ngaphambi kokushintshana ngokumdlwengula. Bamntshontshele nemali engu-R1,000, nobekuyimali yempesheni ayithole ngalolo suku."
UFatyela uthi amaphoyisa abophe owesilisa, 23, emuva kwamahora ambalwa kwenzeke lesi sigameko, khona kuleya ndawo.
Ubekwe icala lokudlwengula nokugebenga kanti kulindeleke ukuthi avele eNkantolo yaseDalisile ngoLwesihlanu.
Abanye abasolwa basagcwele amathafa.
– Landela IzindabaNews24 kuTwitter.
- SAPA


text:
Izimbali zezwe kwethulwa i-albhamu kaTiraComment on this story
SIZWE BLOSE
UBUGABISA ngezintokazi eziyiziphalaphala umcimbi wokwethulwa kwe-albhamu entsha kaDJ Tira ebizwa nge-Zase-Afro Volume 2.
Le albhamu yethulwe ivele isibhekwe ngamehlo abomvu njengoba abantu abaningi bekhombisa ukuyithakasela kakhulu ingoma ekuyona ethi 4 000, izinhlamvu zayo ezithi Beng’no-4 000 seng’sele no-2000.
Lo mcimbi obunezintokazi ezinhle ebezishaye izigqebhezane ubusendaweni edayisa izikibha zodumo ezibhalwe ukuthi Bekumnandi Ungekho, ekuPine Street.
Ngaphandle kwalezi zintokazi bekunosaziwayo okungabalwa kubona uL’vovo Derrango, DJ Masiya, Mampintsha weBig NUZ, DJ Boonu, Oros, Le Soul, Gukwa, DJ Deep, Dr Popzin, Benzy noMzeks.
Abantu abebethenga le CD, uDJ Tira ubebasayinela yona bukhoma.
Okugqamile kwethulwa le albhamu ngukuthi azibanga khona izinkulumo kodwa kuvele kwagxilwa ezinkambeni zikaFaro kwasho igqomu kwadanselwa izingoma ezikuyona kwaze kwaba yiyo leyo ndaba.
Abantu abathanda umculo wokholo nabo bazoyithokozela le albhamu njengoba uTira efake noSfiso Ncwane kwenye ingoma.
Ingoma ebihamba phambili nebukeka ingaconsi phansi kubantu abaningi yile ethi- 4 000.
Lo DJ waziwa ngegqomu kakhulu kodwa njengoba bekulalelwe i-albhamu yakhe bekunezingoma ezishaya ngesigqi se-deep house, okusho khona ukuthi ngesikhathi eyihlanganisa ubengabhekile abantu abathanda isigubhu kuphela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC—
IZimbabwe isikhangelelwe ukuqalisa ukwemba lokuthengisa amadayimana kungelabemazweni lenhlanganiso ezizimeleyo ezihlolisisa okwenzakala eMarange.
Lokhu kubikwa kuphuma emhlanganweni omkhulu wamadayimana owe Kimberley Process (KP) ose Washington DC.
Umhlangano lo ukhangelelwe ukwethula umbiko oqakathekileyo ngoLwesihlanu ngokwembiwa kwamadayimana eZimbabwe okhangelelwe ukubuyisela ilizwe enholanganisweni ye KP.
Lokhu kubikwa kuzapha iZimbabwe ilungelo lokwenza santando loba nje amabhuku ayo etshengisa ukuthi ukuthengiswa kwamadayimana kumele kuhlolwe yiKP, njengalokho okwenzakala emazweni wonke.
Umnu. Farai Maguwu osemhlanganweni lo uthi kuliqiniso ukuthi ele Zimbabwe selisemba amadayimana ngendlela ehloniphekayo loba kungaziwa ukuthi imali enengi iyangaphi.
Uthi iKimberley Process ilamandla amalutshwane ngezokuhlolisa ukuthengiswa kwamadayimana.
Ngakho-ke uthi nxa ingathatha isinqumo sokuthi ele Zimbabwe lembe njalo lithengise amadayimana lilodwa, uzulu kasoze athole lutho ngokwenjiwa eMarange.
Ukuze sihlaziye loludaba sixoxe loMnu. Liberty Bhebhe obona ngezokuthuthukisa inotho kazulu njalo okunhlanganiso ye National Development Trust loMnu. Walter Mbongolwane ingcwethi kwezenotho owenkampani ye The Expert Factor.
Ingxoxo Esiyenze LoMnu. Liberty Bhebhe LoMnu. Walter Mbongolwane


text:
URosslee uzoqhubeka noMadida benoMoroka
2012-12-04 07:35
Durban - AmaZulu akhethe ukuqhubeka nokusebenzisana noFani Madida noRonnie Moroka njengabelekeleli bomqeqeshi kulandela ukuqokwa kukaCraig Rosslee.
URosslee ungene ezicathulweni zikaRoger Palmgren, nowakhonjwa indlela ngaMaZulu kulandela ukuthi umsebenzi wakhe ungathelanga zithelo.
Okhulumela uSuthu uPhilani Mabaso utshele iKickOff.com ukuthi uNjabulo Manqana usazoqhubeka nokuzilolonga neqembu.
UManqana ubelokhu eziqeqesha naleli qembu kusukela kwaphela inkontileka yakhe ne-Orlando Pirates ngasekuqaleni kwesizini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushiswe isitimela eKapa
2012-03-15 08:15
Cape Town - Kudingeke ukuthi alashelwe ukuhogela intuthu umsebenzi wakwaMetrorail ozithwele emuva kokushiswa kwamakalishi amathathu esitimela eKhayelitsha.
Iphephandaba iThe Cape Times libike ukuthi lo mseshi wamathikithi, uGwen
Goluwe, ubewela ibhuloho ebaleka umlilo esiteshini sesitimela iNolungile
ngoLwesithathu ekuseni.
"Besihleli ehhovisi lamathikithi ngesikhathi sizwa umsindo wabantu bememeza," esho etshela leli phephandaba.
Babe sebelashelwa ukuhogela intuthu nomunye umsebenzi.
Okhulumela iMetrorail uRiana Scott uthe akubikwanga muntu olimele, kanti akucaci ukuthi umlilo uqale kanjani.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Liphuthwe yizimendlela iphoyisa elisecaleni
2012-12-10 08:15
Johannesburg - Sigcine ngokuhoxiswa isiphakamiso sokuthi likhushulelwe esikhundleni sokuba nguMqondisi kwezokuphepha komphakathi iphoyisa likaMasipala waseKurhuleni, uHlula Msimang, njengoba ebhekene necala lokubulala, kusho umbiko ngoMsombuluko.
Iphephandaba iThe Star libike ukuthi lesi siphakamiso senziwe yikomidi lehhovisi lemeya yaseGoli, kanti uMsimang bekumele aqale kulesi sikhundla ngoDisemba 1.
Kodwa-ke, okhulumela leli hhovisi, uFred Mokoko, uthe lesi siphakamiso sihoxiswe ngosuku uMsimang avele ngalo enkantolo ngecala lokubulala.
Leli cala lihlobene nesigameko sokudubula esenzeka emzini kaMsimang, eBryanston ngoFebhuwari 11 nonyaka.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inobandlululo inja elume umntanami - Umama
2013-02-25 12:04
Johannesburg - Umama wengane eneminyaka eyisikhombisa ubudala, elunywe yinja eHoneydew enhla nedolobha laseGoli, uthi ukholwa wukuthi inobandlululo inja elume umntanakhe.
UPam Nkosi uthi indodakazi yakhe ibidlala nezinye izingane, ngesikhathi ihlaselwa yinja iyiluma, uthi umnikazi wengcanga uSean Norman namanje akaze afike ukuzobona ingane noma ezwe ukuthi iqhuba kanjani empilweni.
Uthi uNornam akaze alekelele ngisho nangezindleko zokwelashwa kwengane, kusho umbiko wephephamdaba iSowetan.
"Abosizo lokuqala bathi asithole imininingwane ngokugonywa kwenja kodwa umniniyo waba nenkani, ngemuva kokungenelela kwamaphoyisa, sathola ukuthi kunomjovo eyaweqa," kuchaza uNkosi.
UNkosi uthi uNorman uyakuphika ukuthi inja yakhe ilume umntanakhe.
"Uthi ingane ilunywe ngenye inja, wabuye wathi ingane yawa, kodwa abahambisi bosizo oluphuthumayo bakuqinisekisa ukuthi ingane ilunywe yinja," kusho uNkosi.
UNorman walile ukuphawula ngesikhathi ebuzwa yiphephandaba.
Okhulumela abakwaSPCA uTarryn Smith akafunanga ukuchaza ngezinsolo ezithi inja onobandlulo, wathi kuyenzeka inja iziphathe ngendlela ethile ngenxa yesimo ekhulela ngaphansi kwaso.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
WASHINGTON DC—
Inhlanganiso elwela ukulotshwa kwesisekelo sombuso esitsha eyeNational Constitutional Assembly (NCA) ithi isilungiselela umkhankaso wayo wokukhuthaza uzulu ukuthi angemukeli isisekelo sombuso esitsha esilotshwa ngabe COPAC.
Lokhu kulandela ukuvumelana kwamabandla akuhulumende kukho konke obekuhlupha ekulotshweni kwesisekelo lesi. Abe NCA bavele baphambana lomnqondo wokuthi isisekelo sombuso esitsha silotshwe ngamabandla akuhulumende akudale lephalamende. Lokhu yikho osokubangela ukuthi manje lumsebenzi ukhanya ususiya emaphathelweni abe NCA besithi owabo umsebenzi usuqhalisam wokukhuthaza uzulu ukuthi avothe engemukeli lesi sisekelo sombuso esitsha, kukhetho lweReferendum.
UMongameli Mugabe, uMnu Morgan Tsvangirai loMnu Welshman Ncube sebekhangelelwe ukuhlangana kusikhatshana esizayo baphume lelanga okuzakwenziwa ngalo i-Referendum uzulu atsho ukuthi uyasamukela na isisekelo lesi kumbe hatshi.
Kodwa isiphathamandla seNCA uMnu Alois Dzvairo uthi sebezaqalisa ukukhuthaza uzulu ukuthi ale ukwamukela isisekelo lesi.
Ingxoxo LoMnu Alois Dzvairo


text:
HARARE—
Ingcwethi kwezempilakahle zikhuthaza obaba ukuba baphathise omkabo ekwehliseni izehlakalo zokusabalala kwegciwane le Human Papiloma Virus-HPV. Leli ngelinye lamagciwane abikwa ebangela imvukuzane yomlomo wesibeletho elingavikeleka ngokusetshenziswa kwamacondom ngobaba kanye lokusokwa kwabo.
Odokotela bathi ngemva kwemizuzu emibili sikhathi sonke kulomama olahlekelwa ngumpefumulo ngenxa yemvukuzane yomlomo wesibeletho emhlabeni jikelele.
U Dr Tsitsi Magure ingcwethi kwezemikuhlane yabomama u-Gaenacologist, uthi imvukuzane yomlomo wesibeletho isabalala kakhulukazi ngendlela zokuya emacansini.
UMagure ukhuthaza obaba ukuba baphatheke kundlela zokuvikela omkabo kanye lezithandwa engozini yokuthola igciwane le HPV.
Obaba ikakhulu bakhuthazwa ukuba bananzelele lapho besiya emacansini ukuze banelise ukunakekela izithandwa engozini yokuthola igciwane leli ngoba lisabalala kalula ngendlela zemacansini.
Ingcwethi kwezempilakahle ziveza ukuba ukusokwa kukababa kuyaphathisa ukwehlisa ukusabalala kwemihlobo yamagciwane ehlukeneyo okufana lele hpv, ngesilinganiso sokungamatshumi ayisithupha ekhulwini ( 60% ).
EleZimbabwe libikwa likusibanga lapho elemelika belikuso kuminyaka yabo 1930 kundaba zokulwisana lemihlobo yemvukuzane etshiyeneyo okubalisa eyomlomo wesibeletho.
Udaba lukaMavis Gama losekelo lwabobaba emkhlaneni weHPV
Abezempilakahle babika ukuba ngomnyaka omama abedlula ingxenye yesigidi batholakala sebelalo leligciwane elibangela imvukuzane yesibeletho emhlabeni jikelele.
Abangamakhulu phose amathathu alabo mama balahlekelwa yimpefumulo ngomnyaka, inengi labo bengabemazweni asathuthukayo okufana lele Zimbabwe.
Omama abedlula inkulungwane ezinhlanu bayahlolwa eZimbabwe ngomnyaka ukuze kwazakale ukuba sebelayo imvukuzane loba hatshi.
Abayinkulungwane elengxenye balabo abalahlekelwa yimpefumulo bebulawa yimihlobo ehlukeneyo yemvukuzane. Isilinganiso sokunye kokuthathu salezi zimfa kungomama ababulawa yimvukuzane yomlomo wesibeletho.
Ingcwethi kwezempilakahle ziveza ukuba sekwabonakala ukuba sekulobudlelwano obuthize phakathi kwegciwane lengculaza ele HIV kanye lemvukuzane.
Isilinganiso sokungamatshumi ayisithupha ekhulwini sabatholakala bele mvukuzane kuyilabo abaphila legciwane. Kuthi isilinganiso sokungamatshumi ayisitshiyagalombili ekhulwini sabahlaselwa yimvukuzane kungabantu abadinga usizo isikhathi sesiphelile.


text:
UMandela ungcono kakhulu - Zuma
2012-12-25 14:34
Johannesburg - UMengameli Jacob Zuma ujoyine uGraca Machel namalungu omndeni kaNelson Mandela ukuyomfisela uKhisimusi omuhle esibhedlela ePitoli ngoLwesibili.
"Simuthole esisimweni esihle kakhulu. Ungibize ngoNxamalala ngingena ewadini! Ubejabule kakhulu ngesikhathi engibona kanti ubukeka engcono kakhulu," kusho uZuma.
UMandela wangena esibhedlela ngoDisemba 8.
"Umndeni wakwaMandela uyalubonga lonke uxhaso oluvela kubantu bakuleli. Lokhu kumenza ukuthi acongobezele nangalesi sikhathi esinzima."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ayazifihla amadoda a-bisexual - Umbiko
2013-01-07 13:02
New York - Umbiko okhishwe ngabe Journal of Consulting and Clinical Psychology, uthi u-38% wabantu besilisa awukaze uyithi vu, eyokuthi sewake waya ocansini nenye indoda.
Kuthiwa abantu abafihlayo ukuthi ba-bisexual, phecelezi bathanda abantu besilisa kanjalo nabesifazane, bavamise ukuba nezifo ezihlobene nengcindezi noma ukhwantalala.
Abacwaningi bakhulume nabantu besilisa abangaphezu kuka-200 eNew York, bathi yize benabantu besifazane abathandana bano, bakhona futhi abesilisa abazithokozisa nabo ngokocansi.
Laba bathi abakaze batshele muntu ngalo mkhuba wabo - laba abafihlayo kuthiwa banengcindezi enkulu uma beqhathaniswa nabantu abangongqingili, abaphumele obala.
"Indaba yokukhathazeka ngesithunzi sakho nokuzibuza imibuzo eminingi efana nokuthi uzobanjwa yini, ngezinye zezinto ezidalela abantu ukuthi babe ne-stress,” kusho u-Eric Schrimshaw, ongumelekeleli kaSolwazi eColumbia University Mailman School of Public Health.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Health24


text:
Kuhlasele ukushisa okuxakile kuleli
2013-01-25 12:01
Johannesburg - Izingxenye eziningi zezwe zingene osukwini lwesithathu lwelanga elikhipha umkhovu etsheni, kusho abeSA Weather Services.
Isangoma sezulu uPuseletso Mofokeng uthe amazinga okushisa abephakathi kuka-35 no-40 degrees kwezinye izindawo eFree State, Northern
Cape, North West, Limpopo, Mpumalanga naseGauteng.
UMofokeng uthe: "Le nyanga yaziwa ngokushisa kakhulu kwelanga."
Lesi simo esishisayo kulindeleke ukuthi size siphele ngoMsombuluko, kanti lizonetha kwezinye izindawo ngempelasonto.
"Kulindeleke imvula engu-60 percent eGauteng kusihlwa," esho.
"Kulindeleke izihlambi zemvula ngoMgqibelo neSonto KwaZulu-Natal, Free State, North West, Limpopo naseMpumalanga."
Abantu baxwayiswa ukuba baphuze amanzi abaningi bazivikele naselangeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuhlasele isishingishane eHong Kong
2012-07-24 07:18
Hong Kong - Kulimale abantu abangaphezu kwekhulu kwasiphuka izihlahla ngesikhathi kuhlasele isiphepho eHong Kong nokumise leli dolobha nse, kusho izikhulu ngoLwesibili.
Izikhulu zikhiphe isexwayiso sokuqala kusukela ngo-1999 sokuthi kungase kuhlasele inkanyamba njengoba iTyphoon Vicente igadle kwezwakala.
Kumisiwe ukusebenza kwemikhumbi, amabhasi nezitimela, kwavalwa ichweba kwathi izindiza ezingu-44 kwabikwa ukuthi ngeke zisahamba.
Angaphezu kuka-270 amabhanoyi abambezelekile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Izithandani kwelokubulala iphoyisa
2013-01-29 10:03
Cape Town - Izithandani ezisolwa ngokutitinya nokushumpula ikhanda iphoyisa eKapa, zizovela eNkantolo eNkulu yaseWestern Cape, kusho umbiko ngoLwesibili.
Iphephandaba iDaily Voice libike ukuthi uBarnabas Sentiwe nentombi yakhe uPhumla Veli bavele eNkantolo yeMantshi yaseBlue Downs ngoMsombuluko, mayelana nokubulala uConstable Monwabisi Mnyombolo ngo-Okthoba 2009.
Ngokwaleli phephandaba, iMantshi uDeon van der
Spuy ulidlulisele enkantolo enkulu leli cala, nalapho lizothethwa khona ngoFebhuwari 22.
UVeli unqabile ukubhalisela isicelo sebheyili wathi wenzela ukungabambezeli inkantolo.
Yena noSentiwe basolwa ngokubulala iphoyisa, 29, emzini wabo eMfuleni balingcwaba emuva kwendlu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Babanga isidumbu abafelokazi
2012-09-21 10:05
Pretoria - Sebefakane eNkantolo eNkulu eGauteng abafelokazi abathathu bakaNjokweni Norman Hlatshwayo waseBenoni, abathi bonke bafuna ukumgcwaba ngokwabo, kubika iPretoria News.
UHlatshwayo washonela esibhedlela eBenoni mhlaka-5 Septhemba.
Omunye wamakhosikazi u-Ouma Molepo nguye ohambise amaphepha enkantolo, uthe abasemakhazani bamtshele ukuthi isidumbu sishiywe egameni lomunye wamakhosikazi uNobomi Hlatshwayo.
UMolepo nonkosikazi wesithathu bathi bafuna inkantolo imise umnakwabo ekuqhubeni umngcwabo eyedwa, uthi inhloso yabo ukungcwaba umyeni wabo njengokwesifiso sakhe.
Unkosikazi wesine uthi yena akayingeni, uthi alukho uhlangothi ahambisana nalo.
Yonke le mishado ingeyesiko, akekho kumakhosikazi onencwadi yomshado.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuminze isitshudeni olwandle lwaseKapa
2012-10-18 07:41
Cape Town - Kugwilize umfundi wasekolishi ebhishi laseClifton ngesikhathi bezikhiphe nesikole, kusho abethimba lezinhlekelele eKapa.
Okhulumela leli thimba uWilfred Solomons-Johannes uthe leli bhungu, 24, beliyingxenye yezitshudeni zaseRosebank Progress
College abezizikhiphele kule ndawo.
Akucaci kahle ukuthi ugwilize kanjani.
USolomons-Johannes uxwayise labo abahamba ibhishi ukuthi imimoya emikhulu nolwandle olunamandla lukwenza kube yingozi ukubhukuda.
- Landela
IzindabaNews24 kuTwitter
- SAPA


text:
Zenze ezibukwayo Iziqhaza zamanesiComment on this story
DELI MNCWABE
ebika eseGoli
BAHLANYISE izihlwele ngamazwi amtoti abahlengikazi ababili baKwaZulu-Natal abangenele ukuhlungwa kowamakhono iSA's Got Talent eqala ekupheleni kwale nyanga ku-e.tv.
UMbongeni Mavuso (25) waseSydenham noKhanyisa Mbuthu (28) waseMbali e-13 eMgungundlovu abakha iqembu Iziqhaza, bashukumise ihholo ebeligcwele phama e-Alex Theatre, eBraamfontein becula ngoMsombuluko.
Indlela okwenziwe ngayo ibethusile kwabona njengoba bethi yize bebezilungiselele kodwa kubadidile okwenziwe yizethameli namajaji.
“Namanje ngisaqhaqhazela, angiyikholwa indlela esamukelwe ngayo ngabantu nokuphawula kwamajaji ngathi,” kusho uMbongeni.
UMbongeni usebenza esibhedlela iKing George, eThekwini ophikweni lwezimo eziphuthumayo kanti uKhanyisa uyatetisa eNorthdale, eMgungundlovu.
Uma besho bathi bahlangane ekolishi lobuhlengikazi iMadadeni Nursing College, eNewcastle ngo 2008 besemthandazweni.
“Ngamuzwa ecula emthandazweni kanti naye ungilalele. Sahlangana kanjalo saziqeqesha, sabhala nenqwaba yezingoma,” kusho uKhanyisa.
Injabulo nokwethuka kwalaba izolo kube ngenxa yokuthi amajaji okunguKabelo Mabalane, Shado Twala no-Ian von Mermerty behlabeke umxhwele ngomculo wabo.
“INingizimu Afrika iya kude ngomculo wenu,” kusho uShadow.
UKabelo uveze ukuthi indima yomculo iwulambele umculo weZiqhaza ongowesintu oxube isiqgi sabaculi abanjengoCamagwini noSimphiwe Dana.
“Siyawudinga umculo wenu siwulambele kakhulu. Sikhathele umculo othi awufane,’’ kusho uKabelo.
Ukudlulela kwabo esigabeni esilandelayo kuzobanika ithuba lokuveza ikhono labo kuzwakale ngezingoma abathi bazibhalele bona.
ISA's Got Talent iqala ukukhonjiswa ku- e.tv ngoLwesine luka-Agasti 30 ngo-8.30 ebusuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ukhale ngaphansi uMthethwa kolwaseKhayelitsha
2013-01-14 12:08
Cape Town - INkantolo eNkulu yaseWestern Cape isichithile isicelo sikaNgqongqoshe wezamaPhoyisa uNathi Mthethwa sokuthi kumiswe ikhomishana ezophenya ngodaba lwamaphoyisa eKhayelitsha.
Ngonyaka odlule uMthethwa waphikisa isinqumo sikaNdunankulu waseWestern Cape uHelen
Zille sokusungula ikhomishana, wathi lokho kuzoshayisana nokuzimela kweSA Police Service (SAPS).
U-Advocate Peter Hawthorne, nomele iSocial Justice Coalition (SJC), utshele inkantolo ukuthi ithimba labameli bakaMthethwa lihlulekile ukuveza ukuthi le khomishana ingase ilimaze ukusebenza kweSA Police Service.
Izishoshovu bezigcwele enkantoloo, kanti yizo ezazihamba phambili ekutheni kube nekhomishana ezophenya ngokunyuka kwesibalo sabantu ababulawa ngumphakathi ngoba ukhala ngamaphoyisa ahudula izinyawo eKhayelitsha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Liphindela enkantolo elakwaKito
2013-02-05 08:31
Johannesburg - Kulindeleke abuyele enkantolo amaphoyisa ayengamalungu ophiko olusebenza ngamacala ahleliwe eThekwini, nolwahlakazwa.
La maphoyisa angu-30, abandakanya neNhloko yoKlebe KwaZulu-Natal, uMajor
General Johan Booysen, asolwa ngamacala obugebengu evile ku-70 nawokubulala abantu abangu-28.
Lolu phiko kuthiwa lwalusebenza njengelomashayabhuqe lithunywa nguBooysen, nokuthiwa babethola imali ezinhlanganweni, emabhizinisini nasebantwini ababengaboni ngaso linye nalabo okusolakala ukuthi babulawa ngamaphoyisa.
Amaphoyisa lawa aboshwa ngo-Agasti nangoJuni.
Ayalelwa ukuba adele ama-passport nama-pin codes amaselula omsebenzi ukuze kuzophenywa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMantashe ugxibhe iCosatu ne-ANCYL
2012-12-17 08:00
Bloemfontein - Amahlongandlebe ku-ANC, i-ANCYL kanjalo neCosatu, bathole ukugxekwa nguNobhala Jikelele weqembu uGwede Mantashe enkomfeni yeqembu eseMangaung.
UMantashe utshele le ngqungquthela ukuthi kunezinto eziningi ezingathokozisi esezenziwe ukumelana neqembu.
UMantashe ubukeke athokozelwe ngabaningi njengoba kusho ingoma ngesikhathi esukuma, kanti idlanzana lithe kumele ashenxe esikhundleni.
“Abanye abantu bathi akukaze kushintshe lutho kusukela ngo-1994,” kusho uMantashe. “Nithi i-ANC ayenzi neze kahle uma kuqhathaniswa nesikhathi sobandlululo. Nineminyaka eko-25 no-30, nazini nje?"
ICongress of SA Trade Unions ingabanye balabo, abathi uhulumeni wamanje awukaze wenze mehluko, esho.
Uyigxeke ngokuhlale njalo inakene ne-ANC.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UReeva wayezifela ngo-Oscar
2013-02-22 10:04
Pretoria - Ezinsukwini eziyisikhombisa ngaphambi kokuthi adutshulwe abulawe, uReeva Steenkamp wayengawuvali umlomo ngenhlonipho nothando analo ngo-Oscar Pistorius, ekusolakala ukuthi nguye ombulele.
Unobuhle wakhuluma nabezindaba zephephabhuku iHeat, echaza ngothando lwakhe, kusho umbiko weTimes Live.
Izithandani lezi kuthiwa zaqala ukuthandana ezinyangeni ezimbalwa ezedlule, uReeva wadutshulwa wabulawa ngosuku lwezithandani esemzini wesoka lakhe.
Ngemuva kwesehlakalo, kwaboshwa uPistorius, okumanje uzama ukurthola ibheyili enkantolo.
USteenkamp watshela iphephandaba ukuthi uyamhlonipha futhi uyamthanda uPistorius, wathi akathandi ukukhuluma ngobudlelwano babo kwabezindaba.
"Osaziwayo abaningi izindaba zabo zezothando zigcwala amaphephandaba, kugcina kusanhlekisa lokho noma umbukiso.
Mina no-Oscar asinjalo," becaphuma uReeva.
"UReeva wayesaba ukuthi abezindaba bazofaka ubudlelwano babo engcupheni," kusho umhleli weHeat, u-Andre Neveling.
USteenkamp wacashunwa ethi: "Angifuni lutho oluzophazamisa umsebenzi ka-Oscar wokugijima. Unekhono elibabazekayo, angifuni siphazanyiswe ngamanga."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
WASHINGTON DC—
Kuhlelo lwethu lokuzithokozisa olweWoza Friday
kuliviki sixoxa lomculi womdumo weRhumba uMduduzi Golide Tshuma okhokhela iqembu lakhe leAbafana Bokuthula and the Proud Africans.
Iqembu leli lihlabela liseSouth Africa njalo lethule idlalade lalo lakuqala elilesihloko esithi maAfrica Amahle ngomnyaka odluleyo.
Kodwa ngokuphekeka eliyikho khona lelidlalade, ngeke utsho ukuthi leli liqembu elisacathulayo.
Bayazincweba ngobuciko iziginci zabo abafana uthi lanxa ungawuthandi umculo werhumba, uzithole lawe sudlela njengenhlanzi.
Lelidlalade lilengoma eziyisithupha njalo kwethi Mama, indodana iveza ukukhathazeka ngokugula kukanina, kanti imbonga njalo ngokuyikhulisa.
UmfokaTshuma leqembu lakhe baxukuxa indikimba ezitshiyeneyo kulelidlalade ezifinyelela ngitsho lasezintabeni ezikude.
Lalela le ethi maAfrica Amahle lapho abakhala khona ngengxabano etholakala ezwekazi leAfrica jikelele.
Kwethi maBurial Society, leliqembu likhuthaza izizalwane zeZimbabwe ezisebenza eSouth Africa ukuthi zijoyine amaBurial Society ukuze zilungiselele elakusasa lazo alubana zithe zafikelwa yileliya langa elilethela izihlobo usizi olukhulu njalo lisaziwa nguNkulunkulu kuphela.
UTshuma uthe balobe lingoba ngemva kokunanzelela udubo olusuke lubekhona nxa izizalwane zeZimbabwe zafela eSouth Africa, ikakhulu nxa zingayisiwo malunga amaBurial Society.
Wengeze wathi bakhangelele ukukhithiza enye njalo indlikizane yedlalade kunyanga ezimbalwa ezilandelayo.
Ukhuthaze njalo uzulu ukuthi exhase iqembu lakhe engaze athenga amadlalade acindezelwa yizigilamkhuba athengiswa ezitaladeni zeGoli.
Ingxoxo LoMduduzi Golide Tshuma


text:
Ukugula kuhlehlise |icala likaMaqubelaComment on this story
KUBAMBEZELEKILE ukuqhubeka kwecala lomfelokazi, uNkk Thandi Maqubela, obhekene necala lokubulawa komyeni wakhe, iJaji elalibambile uPatrick Maqubela. Ukubambezeleka kwecala kungenxa yokugula kukammeli kaNkk Maqubela nomsolwa ongusomabhizinisi osebenzisana noNkk Maqubela ababekwe naye icala izolo.
IJaji uJohn Murphy litshele uDkt Sipho Mfolozi oyiPathologist, okunguye obekumele aphonswe imibuzo izolo, ummeli kaNkk Maqubela, uMnuz Marius Broeksma, uyagula.
Yize uBroeksma ebekhona enkantolo kodwa icala lihlehlele ikusasa.
UMurphy uxolisile kudokotela ngokuphazamiseka kwecala.
“Ukugula yizilingo ezisehlela noma kunini uma kuqulwa amacala obugebengu. Kungaba asibenzi ubulungiswa kubona bobabili ummeli nomsolwa uma sibaphoqa ukuba bagibele ebhokisini icala liqhubeke bengakalulami,” kusho iJaji.
UMaqubela nasolwa naye, usomabhizinisi uMnuz Vela Mabena, babhekene necala lokubulala nokukhwabanisa.
Abashushisi uNkk Bonnie Currie-Gamwo noMnuz Pedro van Wyk, basola ukuthi abasolwa basebenzisa uplastiki ukuncisha uMaqubelaumoya esemzini wakhe eSea Point ngoJuni 5, 2009. Basola umfelokazi ngokukokotela incwadi yamafa ayisayina sengathi isayinwe ngumufi.
Kusolwa ukuthi wathatha leyo ncwadi wayiyisa ehhovisi leMaster of the High Court eGoli elibhekele izindaba zamafa asebeshonile.
UMabena yena akukakachazwa ukuthi uthinteka kanjani kulokhu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.